
KALENDARETOJ 
POR 2008 


Uljanovska E-klubo 
kaj Rusia Esperantista 
Unio denove proponas al 
vi poŝkalendaretojn. Ĉi- 
jare estas eldonitaj tri 
specoj de kalendaretoj. 

La prezo por la 
kluboj estas 3 rubloj plus 
sendokostoj. Minimuma 
mendo - 20 samspecaj 
ekzempleroj. Se en via 
urbo mankas klubo, ni 
pretas sendi malpli da 
ekzempleroj po 5 rubloj 
plus sendokostoj. 

Atentu: ni daŭre opi- 
nias, ke la kalendaretoj 
estas bona reklama rime- 
do. Lige al tio, se via 
klubo deziras daŭrigi pa- 
sintjaran reklamkampa- 
njon pri disdonado de 
kalendaretoj, ni pretas 
parte subvencii tiun aga- 
don. Skribu pri via 
deziro aliĝi al la 
kampanjo al la adreso 
<yuka@yandex.ru>, 

indiku deziratan kvanton kaj la sumon, kiun via klubo pretas investi al la afero, kaj ni 
decidos pri la kvantoj kaj kondiĉoj. La kalendaretoj povas esti disdonataj en bibliotekoj 
(precipe fremdlingvaj fakoj), universitatoj kaj aliaj taŭgaj lokoj. 

Jurij Karcev (Uljanovsk) 

Jen estas kelkaj amuzaj eraroj kaj misskriboj, trovitaj dum legado de diversaj E- 
tekstoj, plejparte - en artikoloj kaj informoj, senditaj por REGo: 

amleksigita (anst. ampleksigita) 

dradukita (anst. tradukita) 

Penato Corsetti (anst. Renato) 

Rodo Familia (anst. Rondo) 

Rusia Esperantista Unuo (anst. Unio) 

sesono (anst. sezono) 



FELIĈAN NOVJARON AL ĈIUJ! 





LA KRESKO 

Dimanĉe, la 28-an de oktobro, 
sukcese pasis la 2-a Moskva Lingva 
Festivalo. Senĝene eblas trakti ĝin 
kiel novan, pli altan ŝtupon de la 
MLF-evoluo. Mi komencu de la 



sekaj formalaĵoj. 

La programo estis sufiĉe tradicia: 
la Solena Malfermo, lingvoprezen- 
tado en sep 12-lecionaj paraleloj 
(blokoj), 2-hora koncerto kun la So- 
lena Fermo kaj regalo por la lingvo- 
prezentintoj kaj la Organiza teamo. 

Paralele kun la lingvaj prezentoj 
okazis kelkaj specialaĵoj: poduhoraj Lingvaj Teritorioj (la germana, la ibero- 
rumana, la slava kaj Esperanta), renkontoj kun interesaj homoj (la rabeno Alek- 
sandr Fejgin kaj la poligloto Villi Melnikov) kaj 1 majstro-klaso: “La profesio - 
gvidisto-interpretisto”. 

Estis prezentitaj 40 lingvoj, preskaŭ ĉiuj - po 2-foje, 2-3 - 1- aŭ 3-foje, Espe- 
ranto estis prezentita 4-foje. En la postfesta demandaro multaj entuziasme menciis 
la E-prezentojn, kaj el 80 plenigitaj demandaroj en 10 estis menciita deziro lemi 
Esperanton post la vizito al la prezentado. 

Nun ni revenu al la evoluo. 

Ĉi-foje kiel festivalejo estis elektita granda universitato - MGIU, antaŭa MASI, 
enkadre de kiu en 1995 naskiĝis la organizanto de MLF-oj - Moskva junulara Es- 
peranta klubo “EK MASI”. 

La fakto mem de transiro el lernejo al universitato formale jam atestas pri la 
kresko. La ŝanĝo de la ejo al pli granda ebligis celi pli da publiko (kaj la Festivalo 

ensorbis ĝuste tiom, je kiom ni esperis - en- 
tute ĉirkaŭ 500 homojn) kaj pli imponan 
koncerton kun pli profesiaj kaj amasaj kolek- 
tivoj, dancaj kaj muzikaj. Ni kreis la em- 
blemon de MLF, “firmaajn” diplomojn kaj 
formularon, sur kiu estis skribitaj ĉirkaŭ 50 
invitleteroj al moskvaj gravuloj. Tute ne ha- 
vante monon, ni riskis mendi bonkvalitajn 
stratreklamojn, per propraj fortoj bele omami 
la scenejon, organizi konstante funkciantan 
senpagan bufedon por la instmantoj, organi- 
zantoj kaj artistoj, ankaŭ riĉegan regalon por 
ili ĉe la fmo. Sen rajto eĉ vendi biletojn, ni 
sukcesis akiri tiom da mono, ke la Festivalo 
iĝis signife profita por la kluba kaso. 

Sed ĉion ĉi mi apartenigus al la organizaj atingoj kaj formalaĵoj. Multe pli 
gravas, laŭ mi, ekesto de la energetika fono, firmiĝo de la etoso de samideaneca 
krea kunagado, kiu regis en la Festivalo kaj kies fonto estis ne tiom la organizantoj, 
kiom la lingvaj instmantoj kaj la gastoj. Tiu fono nun bone respeguliĝas el la ree- 
ĥoj pri la Festivalo. 

La Festivalo sukcesis altiri mirindajn personojn, kiujn mi nomus per la vorto 
“niaj”. Ili venis pro la motivoj, bazaj por tiu ĉi aranĝo: la amo al la propra aŭ 
fremda lingvo, intereso kaj estimo al aliaj popoloj kaj kulturoj, deziro disdividi 
siajn sciojn kaj sentojn kun la aliaj. Ili venis, ĉar sentis la ideon de la Festivalo 
grava, interesa kaj entuziasmiga. Ili venis - kaj trafis la grandan kompanion de ne- 
konataj samideanoj. Mi kuraĝas diri, ke la festivala etoso kompareblas kun tiu de 
Esperantaj kongresoj, kie multaj gravaj por ni aferoj ne bezonas vortumadon, ĉar 
“inter la siaj” klaras senvorte. Jes, ni sukcesis krei la etoson de Esperanta kongreso 
- kaj la novuloj estis ŝokitaj pro ĝi. La nova sento. Vidu la impresojn ĉe la ttt-ejo 
de LF < http://moskvo.rn/lf/>. 

La lingvoprezentantojn ni serĉadis per Interreto, ekzemple, en prilingvaj paĝa- 

roj. Tre sukcese. Preskaŭ ĉiuj tuj 
diris “jes”. Sed multaj homoj, 
precipe dum la lasta antaŭfesti- 
vala semajno (kiam ni organizis 
la duan ondon de la Interreta 
reklamo), trovadis nin mem. “Cu 
vi bezonas la (nomo de la 
lingvo)? Mi volas ĝin prezenti.” 
Kial la homoj serĉas por si kro- 
man ŝarĝon?! Ĉar ili estas “la 
niaj”! Konatiĝoj kun novaj kaj 
novaj lingvoprezentontoj, en la 
lemejo dum la specialaj kun- 

venoj aŭ en moskvaj kafejoj, estis tre 
emocia, pasiiga kaj entuziasmiga mo- 
mento de la Festival-preparado - la 
senĉesa fonto de mia propra energio kaj 
forto. Kaj mi rifuzis al neniu. Se mi jam 
havas la stelon por la hispana - karisman 
kaj brilan instruiston el MGU, mi ne ri- 
fuzas al la studento de la 3-a lemojaro, kiu 
amas la lingvon kaj deziras ĝin prezenti. 

Mi nur serĉas variantojn, kiel plej bone, 
plej harmonie kombini la du tiom male- 
galajn instmantojn - por ke ili ne 
konkurencu. Mi diras “jes, certe!” al ĉiu 
adekvata homo, kiu volas esti prezentanto. 

Tamen se antaŭ ni estas malspertulo, ne- 
cesas pli zorge kaj multe kun li/ŝi labori 
dum la konsultado. Per tio ni atingas tuj 
multajn celojn, unu el kiuj, cetere, estas la 
publiko. Ja kun ĉiu prezentanto, precipe 
juna, kutime venas zelotoj. Kaj poste ili iĝas 

Do, kiel ĉiam, la homoj estas nia plej valora akiro. Kaj ni revas pri plifortigo de 
la organiza teamo el la vico de la novvenintoj. Kaj ni generas novajn planojn. Kaj 
ni sentas nin survoje al pli altaj pintoj. 

Irina Gonĉarova (Odincovo) 



amikoj de la Festivalo. 


La 2-a Lingva Festivalo en Moskvo 

Sin prezentas je P vivkoloroj 
En vastege amika rond’ 

Kvardek lingvoj kun siaj moroj 
Kaj kapturne bizara mond’. 

Festivalo de lingvoj bolas - 
Kien iri, al kiu blok’? 

Tie turke la ej’ parolas, 

Por la sveda - alia lok’. 

Esperanto kaj la helena 
Je la internajbara pac’ 

Sin aŭdigas per voĉo plena 
Sendepende de F tempa spac’. 

Kaj la ĉina timigas vane - 
Ajna lingvo lernatu nur, 

Ke akceptu samideane 
Giaj anoj, teren’, kultur’. 

Subtilaĵoj de tradukado, 

Elokventa parol’ de 1’ gest’ - 
Admiriga impresinvado, 

Lingva ĉarmo, jubil’ kaj fest’. 

Konsonantoj de 1’ abazina - 
Kio pli malfacilas nun?!! 

Kvardek lingvoj dum voj ’ senfma - 
Grandaj disoj en granda kun’. 

Klara Ilutoviĉ (Elektrostalj) 

12-A LF EN ĈEBOKSARI 

La vica Lingva Lestivalo okazis en Ceboksari la 20-21-an de oktobro. Gi en- 
havis prezentojn de pli ol 40 lingvoj, kiuj okazis paralele dum du tagoj. La honora 
gasto ĉi-jare estis moskva poligloto Villi Melnikov, kiu posedas 103 lingvojn. La 

festivalon vizitis ĉirkaŭ 
1000 interesiĝantoj pri 
lingvoj. 

Venis pluraj esperanis- 
toj - el Tjumenj, Moskvo, 
Sankt-Peterburg, Volgo- 
grad, Kazanj, alilandanoj 
Carlos el Hispanio kaj 
Andreo Teravainen el 
Latvio. Denove venis 
amasa studenta grupo el 
Uljanovsk, gvidita de 
Margarita Karceva kaj 
Jurij Karcev. 

Esperanto estis plur- 
foje prezentita (fare de Garik Kokolija, Andrej Grigorjevskij, Aleksandr Blinov kaj 
Konstantin Viĥrov), kelkdek personoj enskribiĝis al la estontaj E-kursoj. 

Garik Kokolija (Moskvo) 

NOVA RUSLINGVA E-LERNOLIBRO 

Ce la eldonejo “Vostok-Zapad” aperis lemolibro de Claude Piron kaj Irina 
Gonĉarova “Uĉebnik jazika esperanto. Naĉaljnij kurs”. La lemolibro estas bazita 
sur la fama “instma romaneto” de Claude Piron “Gerda malaperis!” A1 ties teksto 
Irina Gonĉarova aldonis gramatikajn komentojn kaj ekzercojn. Kredeble, la libro 
aperis en la sama kvanto kiel la antaŭaj E-eldonoj de “Vostok-Zapad” - 2 mil ekz. 
- kaj same vaste vendiĝos tra la tuta lando. Necesas noti, ke tiu ĉi jaro estis vere 
sukcesa vidpunkte de novaj mslingvaj E-lernolibroj! (Vidu pri tio la ĉi-numeran 
artikolon “E-eldonaĵoj en Rusio en 2007”. - G.K.) 

(esperanto-rus-informoj) 

VELURA SEZONO-13 

La 6-an de oktobro fmiĝis la festivalo, kaj post kelkaj tagoj ĉiuj partoprenintoj 
disveturis. La festivalon alveturis 33 esperantistoj el Ukrainio, Rusio, Belorusio, 
Pollando, Belgio, Germanio, Usono, Svedio, Nederlando. Krome ĝin vizitis gaste 6 
famaj bardoj kaj 20 jaltanoj. Do entute ĉ. 60 personoj - malpli ol pasintjare. 

Ĉi-jare la festivalo ne similis la antaŭajn. Gia celo propagandi Esperanton por 
la ekstera publiko ne plu estis ĉefa - ĉiuvespere ĉe lignofajro ĝisnokte okazis kon- 
certoj en Esperanto de la festivalanoj Georgo Handzlik, Aleksandr Hrustaljov, 
Pavel Moĵajev, Marija Koĉetkova, Maksim Sabala, Igorj Glagolevskij. Apartajn 
koncertojn en la rusa donacis la plej famaj krimeaj bardoj Konstantin Frolov kaj 
Vladimir Ŝiskin kun Pavel Grebenjuk. 

Krome la festivalo ne plu estis kanta. La unuan fojon en la programo aperis 
spektaklo de profesia teatro. Por la urbo okazis du koncertoj: la unua en granda 
halo de la urba kultura centro, la dua en la klubo de Kirov-ripozejo, kie funkcias la 
jalta E-studio. La dua komenciĝis en fama salono “Nigra maro” ĉe la klubo. Estis 

prezentita muzik- 
drama spektaklo 
“Oksigeno” de 
Harkova aŭtora 
teatro “Kotelok”, 
t.n. “manifesto de 
junularo de 21-a jar- 
cento”. Tuj post la 
1.5-hora spektaklo 
la publiko transiris 
al la halo por la 
koncerto. 

En la urbo, kiel 
kutime, pendis af- 

iŝoj de la festivalo, sed la balotoj malhelpis. Ja pendigi ilin eblis nur ekde la 1-a de 
oktobro, sed la koncerto okazis jam la 5-an. Antaŭ la koncerto la festivalanoj dis- 
donadis flugfoliojn. Ili ricevis mil tiujn, sed kontroli, kiom ili disdonis, ne eblis, 
verŝajne nur parton. Rezulte en la haloj estis malmulte da neesperantistoj. 

Dum la festivalo okazis turistado al montaro Uĉ-Koŝ kaj Botkin-pado, ekskur- 
soj al Massandra palaco, Voroncov-palaco en Alupka kaj Livadia palaco - Suna 
pado - kastelo “Hirunda nesto”. La plej interesa estis tre malmultekosta 11-hora 
busa vojaĝo tra Krimeo (Foros, Balaklava, Sebastopolo, Upenskij monaĥejo, 
Baĥĉisaraj, kavema urbo Ĉufŭt-Kale). 

La unuan fojon oni permesis sur kampeto de la bazejo starigi tendojn kaj aranĝi 
lignofajron. Kaj tio ŝanĝis spiriton de la aranĝo. Aperis eblo ĉiuvespere organizi 
individuajn koncertojn en Esperanto, ĉar antaŭe eĉ niaj steluloj povis kanti nur po 
kelkaj kantoj dum la koncertoj por ekstera publiko. 

La organizantoj multe laboris por prepari la festivalon: kompilis E-kantarojn, 
liveris multe da lignaĵo por lignofajro, kontraŭ eventuala pluvo konstmis tegmen- 

ton super parto de la kampeto, kie 
konstante staris tablo por senpaga 
teumado. Ci loko estis lumigita eĉ 
nokte. Kvankam en la bazejo for- 
estas manĝejo, la manĝado estis 
bone organizita. Matene oni trans- 
portis bongustajn diversspecajn lak- 
taĵojn, kiujn la festivalanoj povis 
aĉeti tuttage. Poste oni alveturigis 
nemultekostan varman vesperman- 
ĝon, ankaŭ tagmanĝon, kiam la fes- 
tivalanoj ne ekskursis. 

Grandan laboron antaŭ kaj dum 

la festivalo faris Anĵela Belenko, Irina Gerasimova kaj Aleksandr Gerasimov, Vja- 
ĉeslav Katin. 

Ĉio ĉi kaj la bonega vetero faris bonan etoson. Aliflanke la partoprenantoj tut- 
tage okupiĝis pri ripozo, ekskursoj, naĝado, kaj por aliaj komunaj aranĝoj restis 
tempo nur malfruvespere post la vespermanĝo, kiam mallumiĝis kaj eblis kolektiĝi 
nur ĉe lignofajro. Sed tie ne eblis kanti komune, uzante la preparitajn kantarojn. 

Inter la partoprenantoj estis ankaŭ familioj kun infanetoj. Maŝa Koĉetkova, kiu 
loĝis kun du infanoj en tendo, eĉ turistis tutfamilie al Demerĝi kaj ofte koncertis, 
kiam la suĉinfano dormis. 

La organizantoj decidis sekvajare organizi la koncertojn por ekstera publiko nur 
en la kajo, kie ĉiam estas spektantoj. Kaj anstataŭ kelkaj kutimaj ekskursoj fari du 
10-horajn tra Krimeo. 

Dum la festivalo krimea televido intervjuis Jim Rayan (Usono), Gunnar Olsson 
(Svedio) kaj la kantantan Maŝa Koĉetkova, ĉirkaŭitan de gejunuloj. Intervjuis ĵur- 
nalistino Kristina Sapran, nia klubanino. 

Sincere parolante, komence de la aranĝo pro malmultaj venintoj mi volis ne or- 
ganizi la festivalon sekvajare, ĉar somere verŝajne okazos la “Intemaciaj ĉemaraj 
E-tagoj” en Krimeo. Sed la loko 
de la festivalo tiom plaĉis kaj 
impresoj de la partoprenantoj 
tiom bonis, ke mi tamen decidis 
organizi VS-14 sekvajare. Eĉ se 
estos la sama kvanto de la parto- 
prenantoj, ili denove ĝuos. 

Kurta statistiko: Ukrainio - 
15 partoprenintoj, Rusio - 6, Be- 
lorusio - 5, Pollando - 2 kaj po 
unu el Usono, Svedio, Belgio, 

Germanio, Nederlando. 

Jefim Zajdman (Ukrainio) 

Sergej: Loĝado sur bordo de maro. Vidiĝi, 
renkontiĝi kaj interparoli kun tiaj diversaj, sed 
entuziasmaj, famaj, estimataj personoj el mul- 
taj urboj. 

Jurij: Novaj renkontiĝoj kun malnovaj 
konatoj. 

Olga: Mi volas mencii grandan nombron da interesaj, gajaj kaj amikemaj ho- 
moj. Komunikiĝi kun ili estis granda plezuro por mi. Krom tio mi ne povas forgesi 
la koncerton de JoMo, kiu tre plaĉis al mi. 

Rita: La koncerto de JoMo kaj kantoj de Nina Djomuŝkina kaj Nikolaj Terent- 
jev nokte en la malgranda amika rondo (“Gufujeto” laŭ Raja Kudrjavceva). 


REMEMORAJ PASINTAJ... 

kvar uljanovskanoj pri RET-07 

Kiaj estas viaj plej grandaj impresoj de RET- 

07? 


Kion vi partoprenis persone? Kion vi faris dum la festivalo? 

Rita: Mi laboris en la manĝejo kiel “kontrolistino”. A1 mi plaĉis saluti la ho- 
mojn trifoje ĉiutage. Tiamaniere mi ekkonis multajn homojn. 

Mi vizitis E-kurson de Aleksandr Osincev, kanto-instruadon de Mikaelo Po- 
vorin, danco-kurson de Irina Romanova. Tion mi bezonas por laboro en nia E- 
klubo. 

Ne forgesos mi fotokuradon, kie nia teamo “Valerita” (Valeria + Lena + Irina 
+Rita +Tatjana) venkis. Estis tre agrable! 

Mi partoprenis ekskurson al la lotusoj. Neforgeseble! 

Jurij: Laboro en la libroservo, lingvaj kursoj, tabloteniso. 

Sergej: Mi okupiĝis en kursoj por progresantoj, kanto-instruadoj, vizitis kaj 
aŭskultis interesajn koncertojn de bardoj, kantojn apud lignofajro, ludis en tenisa 
tumiro. 

Olga: Kio koncemas min, mi strebis partopreni en diversaj aranĝoj. Kaj 
kvankam kelkaj partoprenantoj forlogadis min, tamen mi sukcesis kanti, ludi teni- 
son kaj bilardon, kanti ĉe la lignofajro. Ĉio estis tre interesa kaj gaja. 

Kio estis la plej granda 

surprizo dum la renkontiĝo 

ĉe la Azova maro? 

Olga: Por mi preskaŭ ĉio 
estis surprizo. Ĉio estis nova 
kaj malordinara: homoj, 
aranĝoj, naturo, maro, vivo 
en tiu loko. 

Jurij: La vetero. 

Sergej: Profundeco de la 
Azova maro! Naĝante, mi 

tuŝis per la ventro fundon de la maro 
(ŝerco). Mirigis min vasta geografio 
de la partoprenantaj de la festivalo, 
precipe el malproksimaj urboj, landoj. 
Rita: La dueto de JoMo kaj Juĉjo. 

Kion vi ricevis lingve? 

Sergej: Grandegan inspiron por 
poste studi tiun mirindan kaj riĉan 
lingvon, kiu ne scias limojn kaj aĝon. 
Jurij: Praktikajn sciojn pri tradu- 

kado dum la metiejo de Mikaelo Bronŝtejn. 

Olga: En lingva aspekto mi havis bonan eblon por praktiki Esperanton. Krom 
tio la lingvaj kursoj helpis min memori gramatikon kaj leksikon kaj ekscii multajn 
novajn vortojn. Mi havis interesajn kaj gajajn taskojn kaj tre bonan grupon. 

Rita (ridante): Mia ŝatata vorto estas nun “ĉar”. Okazas, ke tiu vorto helpas re- 
spondi preskaŭ ĉiun “kial”-demandon. Mi uzas nun korekte la verbojn “aŭdi” kaj 
“aŭskulti”, ekzemple: “Mi aŭdas vin” kaj “Ni aŭskultis kantojn de Vizbor”. Dank’ 
al Lera Cvetkova mi povas rapide diri, kioma horo estas nun. Ni lernis tion en la 
maro. Mi neniam forgesos akuzativon. Tiun frazon lemis ni kun Saŝa Osincev, nia 
instmisto. De li mi eksciis dum E-kurso novajn metodojn por laboro en E-klubo. 
Vladimir Bespalov parolis kun mi nur Esperante kaj helpis, se mi forgesis iun vor- 
ton. Ne timu! Tiel li diris, se mi havis vort-problemojn. Dum nia promenado al la 
urbo mi parolis kun Lena Artimuk nur Esperante. Ankaŭ Raja Kudrjavceva estis 
tre pacienca kaj helpis al mi. Mi pensas, ke nun mi ne tre timas paroli Esperante. 

La programo estis enhavriĉa. Cu vi sukcesis naĝi? 

Rita: Ho, certe! Dufoje aŭ trifoje ĉiutage. Unufoje mi naĝis nokte sub stelplena 
ĉielo. Kia beleco! 

Jurij: Jes, preskaŭ ĉiutage. 

Sergej: La programo estis superplenigita per diversaj eroj, tial mi sukcesis naĝi 
nur fmmatene. 

Olga: Naĝi?! Por naĝi tempo sufiĉis. Des pli ke nia tuta nokto estis libera. 

RETkaj OkSEJTkunepor ĉiam? 

Rita: Jes, nature! Gravas, ke 
oni povas konsulti. Pli multaj 
spertuloj ĉiam helpas. 

Jurij: Tion necesas demandi 
al junularo. 

Sergej: Kunfandaĵo de juneco 
kaj matureco estas ideala formo 
por efektivigi similajn Esperanto- 
kunvenojn. Junaj homoj tiras sin 
al la spertaj, studas ĉe ili. Aĝaj 














homoj ŝarĝiĝas per energio de la junaj. 

Olga: Mi pensas, ke tio estas bona ideo: kunigi pli aĝan kaj junan generaciojn 
de esperantistoj. Junularo povis lerni de pliaĝuloj pri sperto kaj saĝeco. Sed komu- 
nikiĝi kun junularo estis interese por pli aĝa generacio. En aranĝoj partoprenis ho- 
moj sendepende de aĝo, ĉiuj kune. 

Ciuj kune: Grandan dankon al la organiza komitato por ebleco lemi kaj ripozi 
ĉe Azova maro. 

Kion vi deziris, kiam via aerbalono forflugis? 

Jurij: Prosperon al Esperanto. 

Sergej: Estas malĝoje disiĝi, sed baldaŭ okazos novaj renkontiĝoj. Mi devas 
multe lerni, por libere komunikiĝi kun grandaj homoj de la tuta mondo. 

Olga: Mi deziris, ke tiaj renkontiĝoj denove ripetiĝu. Mi esperas, ke tio ne estis 
mia lasta Esperanta aranĝo. Mi tre ĝojas, ke mi trovis multajn tre bonajn geamikojn 
kaj mi deziras en estonto ekhavi novajn geamikojn. Ni ne solas! 

Rita: Tio estas granda sekreto. Sed mi pensas, ke multaj homoj deziris renkon- 
tiĝi kun siaj novaj kaj malnovaj geamikoj. “Kie ree nin viv’ kunigos”, tio estas 
malfacila demando. Sed ni renkontiĝos! Gis la revido! 

Margarita Karceva (Uljanovsk) 


E 


Vi ne solas! 


Jurij Karcev 

Dm G 7 

Se vi hejme sentas vin sola, 

C A 7 

Ege tedis viv’ metropola, 

Dm G 7 

Svarmo de tumulto popola, 

C A 7 

Fluo de la rutin’, - 

Dm G 7 

Vi rigardu al kalendaro, 
C A 7 

Venu al la verda tendaro, 
Dm G 7 

Kiu jam ĉe varma maro 
C 

Atendas vin. 

F 

Pina arbar’, 

Nokta gitar’, 

C 



Tiu ĉi kanto estas verkita de Jurij Karcev spe- 
cialepor RET-07, kiu havis la ĉeftemon “Vi ne 
solas! Sur la foto estas Jurij Karcev kaj 
JoMo. 


Alta ĉiel’, mevo kaj lar’, 

G 7 

Kaj se vi ŝanĝi vian vivon volas - 

c 

Vi ne solas! 

2. Kiam en meznokta silento 
Venas endormiga momento, 

Helpos vin en tiu turmento 
De geamikoj vek’. 

Se vi kantos eĉ en dezerto, 

Tuj en ĝi okazos koncerto, 

Kaj alvenos ĉiu lacerto 
A1 diskotek’. 

Laŭta muzik’, 

Nova amik’, 

Gaja frenez’ pro amplifik’, 

Kaj se vi tutan nokton rokenrolas - 
Vi ne solas! 


3. Se vojaĝas vi tra la mondo 
Kiel gaja turist’ - vagabondo, 

Pri la vojo mankas respondo, 

Ne helpas la publik’, - 

Vi en fremda urbo ne ploru, 

Esperanton tuj rememoru, 

Ne silentu kaj bonhumoru, 

Kaj venos amik’. 

Urba promen’, 

Kluba festen’, 

Kaj babilad’ ĝis la maten’, 

Kaj se kun geamikoj vi parolas - 
Vi ne solas! 


Larmanta edzino ripoĉas la 
edzon: 

- Vi eĉ ne interesiĝas, pro 
kio mi ploras! Cu mi diru? 

- Ne indas, mi tutegale ne 
havas tiom da mono! 

(per-esperanto-humuro) 


4. 


Se vi trafis al kosma spaco, 
Malproksimas tera surfaco, 

Kaj vi kun malĝoja grimaco 
Pensas pri la destin’, - 

Flugu al alia planedo, 

Vin renkontos en kabaredo 


Simpatia, kun rozbukedo 
Aliplanedanin’... 

Verda vizaĝ’, 

Centjara aĝ’, - 
Jen la rezult’ de la vojaĝ’! 
Sed... se via ampasio bolas - 
Vi ne solas! 

ĜENERALA DIREKTORO DE UNESKO 
PRI LA JARO DE LINGVOJ 

S-ro Koichiro Matsuura, Ĝenerala Direktoro de Unesko, publikigis mesaĝon pri 
la celebrado de la Internacia Jaro de Lingvoj en 2008. En ĝi li skizas ĉefajn idealojn 
kaj celojn de tiu speciala jaro, al kiu estos dediĉita ankaŭ la temo de la 93-a Univer- 
sala Kongreso de Esperanto en Roterdamo en 2008. UEA aperigas la mesaĝon en 
Esperanta traduko kun la celo, ke ĝi estu vaste diskonigata inter esperantistoj. 

Mesaĝo de S-ro Koichiro Matsuura, Generala Direktoro de Unesko, 

pri la celebrado de la Internacia Jaro de Lingvoj 2008 

La jaro 2008 estas proklamita Intemacia Jaro de Lingvoj fare de la Generala 
Asembleo de Unuiĝintaj Nacioj. Unesko, al kiu oni konfidis la taskon kunordigi la 
agadon por la Jaro, pretas plenumi sian rolon kiel gvida aganto. 

La Organizaĵo estas plene konscia pri la decida graveco de la lingvoj por la 
multaj defioj, kiujn la homaro devos alfronti dum la venontaj jardekoj. 

La lingvoj fakte estas nepraj por la identeco de la homaj gmpoj kaj individuoj 
kaj por ilia paca kunekzisto. Ili estas strategia faktoro por antaŭeniri al daŭropova 
evoluigo kaj harmonia rilato inter la tutmonda kaj la loka. 

La lingvoj havas keman gravecon por atingi la ses celojn de Edukado por Ĉiuj 
(EPĈ) kaj la Jarmilajn Evoluigajn Celojn (JEC) aprobitajn de Unuiĝintaj Nacioj en 2000. 

Kiel faktoro de socia integriĝo, la lingvoj ludas strategian rolon en la forigo de 
la ekstrema malriĉeco kaj malsato (JEC 1), dum kiel kolonoj de alfabetiĝo kaj ler- 
nado de kapabloj por la vivo ili estas ankaŭ nepraj por atingi universalan unuanive- 
lan edukadon (JEC 2). La batalo kontraŭ HlV/aidoso, malario kaj aliaj malsanoj 
(JEC 6) devas utiligi la lingvojn de la koncemaj homgrupoj por trafi ilin, kaj la 
konservado de lokaj kaj indiĝenaj scioj kaj lertoj strebe al naturmedia pluteneblo 
(JEC 7) estas kerne ligita al lokaj kaj indiĝenaj lingvoj. 

Plie, la kultura diverseco estas intime ligita al la lingva diverseco, kiel indikite 
en la Universala Deklaracio pri Kultura Diverseco de Unesko kaj ĝia Agoplano 
(2001), la Konvencio por la Konservado de la Nemateria Kultura Heredaĵo kaj la 
Konvencio pri la Protektado kaj Antaŭenigo de la Diverseco de la Kulturaj Espri- 
moj (2005). 

Tamen, en la daŭro de kelkaj generacioj, pli ol 50% el la 7000 lingvoj parolataj 
en la mondo povos malaperi. Nun estas uzata malpli ol kvarono el ili en la lernejoj 
kaj ciberspaco, kaj la plimulton oni uzas nur sporade. Miloj da lingvoj - malgraŭ 
tio ke ĉiu estas regata de homgrupo kiu ĝin uzas kiel ĉiutagan komunikilon - for- 
estas en la eduksistemoj, komunikaj rimedoj, eldona industrio kaj ĝenerale en la 
publika sfero. 

Urĝas agi. Kiel? Per la kuraĝigo kaj prilaboro de lingvopolitikoj ebligantaj al 
ĉiu lingvokomunumo la uzon de ties gepatra lingvo kiel eble plej vaste kaj ofte, 
ankaŭ en la edukado, apud la rego de iu nacia aŭ regiona lingvo kaj iu intemacia 
lingvo. Ankaŭ kuraĝigante la parolantojn de regantaj lingvoj regi alian nacian aŭ 
regionan lingvon kaj unu aŭ du intemaciajn lingvojn. Nur se plurlingvismo estos 
plene akceptita, ĉiuj lingvoj povos trovi sian lokon en nia tutiĝinta mondo. 

Tial Unesko invitas la registarojn, UN-organojn, organizaĵojn de la civila socio, 
edukajn instituciojn, asociojn de profesiuloj kaj ĉiujn aliajn koncematojn stimuli la 
respekton, antaŭenigon kaj protektadon de ĉiuj lingvoj, aparte de tiuj endanĝerigi- 
taj, en ĉiuj situacioj de la individua kaj kolektiva vivoj. 

Cu per iniciatoj sur la eduka kampo, la ciberspaco aŭ la klera medio; ĉu per 
projektoj por savtenado de endanĝerigitaj lingvoj aŭ antaŭenigo de la lingvoj kiel 
iloj de socia integriĝo; aŭ per esplorado de la interrilato inter la lingvoj kaj la eko- 
nomio, inter la lingvoj kaj scioj de la indiĝenoj aŭ inter la lingvoj kaj la kreado, es- 
tas necese ke la ideo “lingvoj gravas!” estu diskonigata ĉie. 

Tiukuntekste, la 21-a de febmaro kiel dato de la naŭa Intemacia Tago de la 
Gepatra Lingvo havos elstaran signifon kaj estos aparte taŭga limdato por la 
enkonduko de iniciatoj celantaj antaŭenigon de lingvoj. 

Nia komuna celo estas atingi agnoskon, sur la nacia, regiona kaj internacia 
niveloj, pri la graveco de la lingva diverseco kaj plurlingvismo en la eduka, admin- 
istra kaj jura sistemoj, en la kulturaj esprimoj kaj komunikaj iloj, en la ciberspaco 
kaj komerco. 

La Intemacia Jaro de Lingvoj 2008 alportos unikan ŝancon por fari decidan an- 
taŭeniron survoje al la atingo de tiuj celoj. 

Gazetaraj Komunikoj de UEA 

18 LANDOJ VIZITIS LA MALFERMAN TAGON 


La 27-a Malferma Tago en la Centra Oficejo de UEA sabaton, la 24-an de no- 
vembro, allogis 110 vizitantojn el 18 landoj. Por la dua fojo la prelegoj de la Mal- 
ferma Tago okazis en la nova konferencejo de la UEA-domo, sed en la antaŭa fojo 
tie ankoraŭ mankis ŝovebla son-izola muro inter la ĉambroj Kanado kaj Aŭstralio, 
kiuj pli fme servis kiel ejo de Biblioteko Hector Hodler. Ci-foje ambaŭ ĉambroj es- 
tis kunigitaj en unu grandan salonon po du horojn komence kaj fme de la tago, sed 
dum tri horoj okazis en ili samtempe du paralelaj programoj. 

Komence la libroservisto Ionel Onet konatigis al la publiko la plej lastajn no- 

vaĵojn de la Esperanta merkato. La 
ĉefa gasto de la Tago estis la konata 
historiisto d-ro Ulrich Lins, kiu fa- 
ris du prelegojn, “Esperanto kiel 
lingvo kaj ideo en orienta Azio” kaj 
“Mia alproksimiĝo al Zamenhof’. 
La dua prelego ligiĝis al lia redakta 
laboro super la sesa eldono de la 
klasika verko “Vivo de Zamenhof ’ 
de Edmond Privat, kiun UEA lanĉis 
en la UK en Jokohamo. Alia histo- 
riisto, d-ro Ziko van Dijk, elpaŝis 
en sia ne malpli konata rolo de fa- 
kulo pri Esperanto-informado, 
Osmo Buller prezentante sian plej freŝan libron, 

“Informado praktike”. Unu el la plej elstaraj nuntempaj Esperanto-verkistoj, Jorge 
Camacho, prezentis ne nur sian propran novan verkon, la poemaron “Eklipsas”, sed 
ankaŭ la volumon “La lingvo serena” kun kolektitaj poemoj kaj eseoj de la Nobel- 
kandidato Baldur Ragnarsson, kaj la novan periodaĵon “Beletra Almanako”, kies 
unua volumo ĵus aperis. Alispecan verkon, sian lernolibron “Esperanto per rekta 
metodo”, prezentis Stano Marĉek, kiu lanĉis ĝian nederlandan eldonon en la Mal- 
ferma Tago. Kvankam origine lanĉita antaŭ kelkaj jaroj, al multaj vizitantoj 
ankoraŭ nova estis ankaŭ la DVD-kurso “Esperanto - pasporto al la tuta mondo”, 
kiun prezentis Lusi Harmon kaj Diana Babeck-Weichert. 

La vizitantoj povis konatiĝi ankaŭ kun ĝisnunaj kaj estontaj projektoj de E@I 
(Esperanto ĉe Interreto), i.a. la planata reta informportalo pri Esperanto, kaj kun la 
agado kaj celoj de la eŭropa Esperanto-partio “Eŭropo-Demokratio-Esperanto”. La 
programon fmis unuhora renkontiĝo kun estraranoj de UEA, dum kiu Ranieri 
Clerici, Claude Nourmont, Barbara Pietrzak kaj Loes Demmendaal respondis plej 
diversajn demandojn, i.a. pri la festado de la 100-jariĝo de UEA, Intemacia Jaro de 
Lingvoj, UK en Roterdamo kaj eksteraj rilatoj de UEA. 

Kun 12 ekzempleroj la reeldonita “Vivo de Zamenhof’ estis la plej furora libro 
de la tago. Sekvis ĝin “Informado praktike” de Ziko van Dijk (11) kaj la bildstrio 
“Zamenhof bildrakonte” (10). Aliaj popularaj titoloj estis “Beletra Almanako” (7), 
“La lingvo serena” de Baldur Ragnarsson (6), “Fraŭlino Maitreyi” de Mircea Eli- 
ade (6) kaj la nederlanda eldono de “Esperanto per rekta metodo” de Stano Marĉek 
(5). Entute la Libroservo de UEA vendis librojn k.a. varojn por 2858 eŭroj. 

La venonta Malferma Tago okazos sabaton, la 26-an de aprilo 2008, kaj estos 
dediĉita al la 100-a datreveno de la fondo de UEA. 

Gazetaraj Komunikoj de UEA 

MALFERMA TAGO - KAJ UK EN MOSKVO 

Dufoje jare la Centra Oficejo de UEA okazigas Malferman Tagon, kiam ĝi in- 
vitas esperantistojn viziti ĝin, aŭdi interesajn prelegojn, aĉetumi en la libroservo, 
renkonti la oficistojn kaj estraranojn de UEA. Ĉi-jare, la 24-an de novembro 2007, 
ankaŭ mi trafis al tiu ĉi aranĝo (kvankam, jes, ne la unuan fojon). 

Mi uzis la verbon “trafis”, ĉar la 
vizito organiziĝis sufiĉe neatendite 
- unu monaton antaŭ la aranĝo oni 
invitis min veni, por partopreni 
seminarion pri informado kaj la re- 
taj aferoj, kiun la nova estraro de 
UEA decidis okazigi en la CO la 
sekvan tagon post la Malferma 
Tago. Kaj, ĉar mi dum pluraj jaroj 
estas volontule prizorganta la retajn 
aferojn de UEA, oni kredis dezir- 
inda, se ankaŭ mi ĉeestus. 

Por ke la rakonto estu pli in- 



la modernaj ŝrankoj 

teresa, mi eble rakontu pri ĝi “turismece”, do, laŭ la principo “kion mi vidis, pri tio 
mi kantas”. 

... Roterdamo, la urbo de la Universala Kongreso en 2008, en kiu mi jam estis 
multfoje antaŭe, mirigis min ekde la unua paŝo: mankis en ĝi la kutima stacidomo. 
Oni plene malkonstruis ĝin por ekkonstrui ion novan kaj modeman. Same rekon- 
stmata montriĝis la apuda kongresa centro - sekve de kio, kiel klariĝis poste, UK- 
93 okazos en alia roterdama kongresejo. Tiu havas facile memoreblan nomon: 
“Monda Komerca Centro”. 

Ĉio cetera, feliĉe, estis surloke, kaj ankaŭ la Centran Oficejon mi trovis sur la 
sama loko. Tamen ne tute tian, kian mi vidis ĝin lastan fojon antaŭ tri jaroj: la tra- 
diciegaj bretaroj kun laŭjare/alfabete starigitaj E-libroj, eldonitaj dum la tuta histo- 
rio de Esperanto, formigris el la dua etaĝo al la unua kaj “kaŝiĝis” en modemajn 
ŝrankojn kun bank-aspektaj tumiloj. Same tien foriris multnombraj kestoj kaj pape- 
rujoj, antaŭe ne tro orde stokitaj en diversaj ĉambretoj kaj la subtegmentejo. Gen- 
erale ĉio akiris multe pli modernan aspekton. En la dua etaĝo, sur la loko de la du 

antaŭaj bibliotekaj ĉambroj nun aperis 
granda salono kun movebla son-izola ŝir- 
milo-muro meze. 

Speciale por la Malferma Tago la Ini- 
ciata Gmpo pri invitado de Universala 
Kongreso al Moskvo preparis kaj eldonis 
koloran faldfolion pri Moskvo - kun la 
invito al UEA konsideri nian ĉefurbon 
kiel eblan kongreslokon por la jaro 2010. 
Mi alportis kelkdek tiajn faldfoliojn kaj 
interkonsente kun la oficistoj de CO 
metis ilin sur la specialan tablon por 
senpagaj varbiloj kaj reklamiloj. Mi ne 
pensas, ke tre multaj vizitantoj de la 
Malferma Tago prenis ilin, sed tio estis antaŭvidebla - tro da diversaj allogaĵoj es- 
tis ĉirkaŭe. A1 ĉiuj gravaj por la decidado personoj mi mem enmanigis la faldfo- 
liojn, laŭeble kun komentoj kaj klarigoj pri la invito kaj la situacio. 

La ĉefparolanto de la Malferma Tago ĉi-foje estis d-ro Ulrich Lins, tre emdicia 
E-historiisto kaj elokventa preleganto. Li prelegis dufoje, ambaŭfoje por plenaj sa- 
lonoj. Mi sufiĉe bone kaj delonge konas lin kaj tial estis agrable rerenkontiĝi kaj 
iomete interparoli. Interalie mi eksciis (plena novaĵo por mi), ke lia filo Marko 
Naoki Lins kaj ties edzino (ankaŭ esperantistino) nun laboras en la germana am- 
basado en Kiev. Jen bonŝanco por la ukrainiaj esperantistoj... 

Interesege prelegis ankaŭ Stano Marĉek, la redaktoro de la revuo “Esperanto” - 
kvankam ĉi-foje ne pri la revuo. Lia temo estis la mirinda serio de tradukoj de lia 
lernolibro “Esperanto per rekta metodo”. Gi aperis jam en 14 lingvoj, i.a. en la 
msa. La lemolibro jam vendiĝas en Rusio kaj estis unu el la furoraĵoj en RET-07. 

Kiel ĉiam sarkasme, sed nerefuteble logike prelegis Ziko van Dijk, prezentante 
sian novan libron “Informado praktike”. Nu, mi ne pri ĉio kun li konsentas, sed 

ĉiam estas interese lin aŭdi. 

Vera ĝuo, kiel kutime, estis ĉeesti la prezentadon de Jorge Camacho, unu el la 
plej konataj modernaj E-verkistoj kaj poetoj. Li prezentis kelkajn siajn lastatem- 
pajn librojn kaj la novan jaran revuon “Beletra almanako”, kies ĉefredaktoro li es- 
tas. Li deklamis, rakontis, ĵonglis per vortoj, diskutis kun la ĉeestantoj... Cio pasis 
tre verve kaj en belega kaj spritega Esperanto. Mi revas, ke li iam venu al iu el niaj 
rusiaj E-renkontiĝoj... 

Interesa por mi estis la prezentado de la francdevena politika partio “Eŭropo - 
Demokratio - Esperanto”. Estas imitinda sperto, sed, kiel mi tuj komprenis post 
du-tri demandoj, surbaze de la rusia politika juro ni havas neniujn ŝancojn por 
ripeti ion similan. Se mi bone memoras, la francoj bezonis nur kelkdek personojn 
por registri la partion - kaj poste la ŝtato disponigis al ili senpagan televidan tem- 
pon por sinreklamado ktp. Tamen eble ie sur la loka nivelo ankaŭ en Rusio tio 
proveblus. 

Ankoraŭ mi ĉeestis la prezentadon de Pola Radio kaj ne ĉeestis prezentadojn de 

la grupo “Espe- 

ranto@Interreto” (tutegale 
mi ĉion pri ili scias, ĉar ofte 
kunlaboras) kaj de la usona 
videokurso “Pasporto al la 
tuta mondo” (pro la 
paraleleco kun Camacho). 

La ĉeestitajn prelegojn mi 
filmis per videokamerao - la 
malĉeestitajn, nature, ne. 
Kaj, bedaŭrinde, troviĝis 
neniu alia, kiu ilin filmus - 
kaj kun kiu mi povus poste 
interŝanĝi kaj vidi la neviziti- 
tajn. Kelkajn el la videoj mi jam sekvatage publikigis en Interreto - helpe de la re- 
daktoro de la reta gazeto “Libera Folio” Kalle Kniivila - kaj memstare, en 
<http://video.google.com> (oni serĉu per la vortoj “Malferma Tago”). Miascie, tio 
estis la unua amasa prezento de la prelegoj de Malferma Tago en Interreto, do ne 
estas mirinde, ke jam dum la sekva semajno ilin spektis duoble pli da homoj, ol 
vizitis la aranĝon en Roterdamo. 

Jam post la Malferma Tago kaj la sekvataga seminario pri informadaj aferoj mi 
fmfme havis ŝancon detale interparoli kun la Generala Direktoro de UEA Osmo 
Buller pri la rusia invito por UK. Estis pluraj demandoj, duboj, je kiuj mi klopodis 
doni respondojn kaj klarigojn. Ekzemple, ke Moskvo vere estas tre multekosta 
urbo, sed ke ni havas firman promeson de la moskva registaro pri malavara fmanca 
subteno. Ke malgraŭ fojaj akraj diskutoj, rusiaj esperantistoj scipovas kune labori 
kaj kune atingi siajn celojn, ktp. 

Finfme li diris, ke eble povus esplore veni al Moskvo en aprilo 2008. Kun 
neniaj antaŭaj promesoj kaj garantioj, ke nia propono akceptiĝos, kompreneble. La 

vizito ĉefe estus dediĉita al traktadoj kun la Moskva registaro, sed certa tempo es- 
tus donita al konatiĝo kun la rusia E-movado. Jam pli poste Osmo Buller menciis, 
ke lastan fojon li vizitis nian landon antaŭ preskaŭ 20 jaroj kaj plezure ĝin revidus. 

Do, jen tia interesa programero antaŭvideblas por la moskva E-movado en 
aprilo 2008. 

Andrej Grigorjevskij (Ŝumerlja) 

E-KURSOJ TRA LA LANDO 

Jen estas la listo de ĉeestaj E-kursoj, komenciĝintaj en Rusio ĉi-aŭtune. La listo 
estas bazita sur ĉiuj eblaj informoj, inkluzive de onidiroj. Unue ĝi aperis en la reta 
dissendolisto <reu-agado> kaj estis korektita kaj kompletigita fare de la listanoj. 

- Vladivostok , estis planataj du kursoj - por ĉiuj dezirantoj ĉe Supera Popola 
Lernejo ĉe Fororienta universtitato kaj fakultative por la studentoj de la universi- 
tato. (inf. A.Titaev) 

- Tomsk , malgrandan kurson por kvar personoj gvidas Konstantin Obrazcov. 

- En Novosibirsk la 19-an de septembro pasis gastkurso, okazigita de Alek- 
sandr Osincev kaj Arina Osipova (jekaterinburganoj). Tiu gastkurso servis kiel al- 
logilo por kunvenigo de nova grupo da insteresiĝantoj, kiuj komencis studi E-on 
gvidate de Katja Arbekova. 

- En Ĉeljabinsk la konatigan E-kurson en Ĉeljabinska Stata Universitato, kiun 
partoprenis averaĝe pli ol 20 studentoj-lingvistoj, finis 10 personoj. Gvidis Vja- 
ĉeslav Roĵdestvenskij. Fine de la kurso pli ol 20 studentoj konatiĝis en la universi- 
tato kun uralaj junularaj aktivuloj Aleksandr Osincev kaj Arina Osipova, speciale 
invititaj el Jekaterinburg kune kun Raja Kudrjavceva. Rezulte de la renkontiĝo en 
la universitata ĵumalo “Universitata kajo” aperis artikolo de unu el la studentoj 
“IIpocTO ocnepaHTo” (“Simple Esperanto”). Oni povas legi la artikolon en la ĵur- 
nala retejo <http://un.csu.rn/gazeta/134/2170_l.html>. (inf. G.Terentjeva) 

- En Ĉeboksari dum la LF dekoj da personoj enskribiĝis por studi E-on. 

- En Uljanovsk septembre-oktobre pasis elementa kurso, post kiu restis kelkaj 
personoj, kiuj nun daŭrigas la studadon kadre de la klubo. (inf. J.Karcev) 

- Murmansk , pli ol dek personoj aliĝis al la nova E-kurso ĉe E-klubo “Mur- 
mano”. (inf. A.Rjazancev) 

- En Tiĥvin ĉi-aŭtune ne estis aranĝita nova porkomencanta kurso, sed daŭrigas 
laboron la tradukista metiejo. Post dujara trejnado kvin volontuloj ektradukis la 
romanon de fratoj Stmgackij “La burgo kondamnita”. Ĉiu tradukas apartan 
ĉapitron; dum la ĉiuĵaŭdaj kunvenoj okazas interŝanĝo de opinioj, kritiko, lernado, 
polurado de tradukitaj pecoj ktp. (inf. M.Bronŝtejn) 

- Soĉi , estis planita kurso kadre de Tagoj de Internacia Lingvo fine de oktobro. 

- En Krasnodar okazas E-kurso, kiun partoprenas dek gestudentoj. La kurso 
pasas en kulturdomo de fervojistoj. ĉin gvidas Anatolij Ivasenko. (inf. V.Bespalov) 

- En Moskvo unu gmpon instmas Svetlana Smetanina, almenaŭ unufoje okazis 
intensa E-kurso de Irina Gonĉarova. 

Pri aliaj urboj estas nek rektaj, nek nerektaj informoj. 

Andrej Grigorjevskij (Ŝumerlja) 

REU-JARLIBRO POR 2007 


Aperis kaj dissendiĝis la Jarlibro de REU por 2007. La Jarlibro aperas aŭtune 
jam la duan sinsekvan jaron - pro la supozo, ke ĝis tiam ĉiuj dezirantoj aliĝi jam 
aliĝis. Ja unu el la ĉefaj funkcioj de la Jarlibro tradicie estis publikigo de la mem- 
brolistoj. Ĉi-jare la membrolisto estas escepte granda - ankoraŭ neniam en sia his- 
torio REU havis tiom da kotizpagantaj membroj - 402 (komence de oktobro). 

Krom la membrolistoj, la ceteran parton de la broŝuro okupas Kontakta Adre- 
saro - adresoj kaj aldonaj informoj de 130 e-istoj, kiuj konsentis publikigi siajn 
adresojn. Kelkaj estas kun fotoj. Ĉar la preskvalito de la Jarlibro restis sama kiel en 
la antaŭaj jaroj, la fotoj ne aspektas sufiĉe bone kaj tio jam vekis iom da kritikoj pri 
la Jarlibro flanke de la membroj. Do, la klarigo estas la aŭtuna aperigo - la buĝeto 
jam estas preskaŭ elspezita kaj mankas en ĝi rezervoj por draste plialtigi la kvaliton 
de la Jarlibro. Tial nun oni pensas, ke sekvajare indus aperigi la Jarlibron kolore - 
kaj printempe. 

Andrej Grigorjevskij (Ŝumerlja) 

RIMARKOJ PRI LA JARLIBRO 

Ĉi-jare la Jarlibro montras nur unu flankon de la REU-agado: laboron kun la 
membraro kaj aliaj esperantistoj. Rezulte ĝi estas detala membrolisto plus detala 
adresaro. Kaj ĉi detaleco ebligas vidi, kvazaŭ tra lupeo, certajn mankojn de tiu laboro. 

Estas trafe, ke kovrildorse en la kotiztabelo aperis grava indiko pri la statuta 
limigo, ke membri en REU oni rajtas ekde la 18-jara aĝo, kaj pri la eblo por 14-17- 
jaruloj aliĝi kandidate. Bedaŭrinde, en la praktiko ĉi tiu diferenco fojfoje estas ne- 
glektata, kaj en la listojn de membroj trafas junaj personoj, kiuj laŭaĝe rajtas esti 
nur kandidatoj. 

Ekzemple, inter membroj, aligitaj de Samara E-Organizo (p.6), estas nomita 
Kirill Medvedev. Mi konas la knabon: li pasintjare kun la gepatroj estis en nia 
kongresa karavano. Laŭaspekte li neniel povis esti plenaĝa, kaj Mikaelo Ĉertilov 
konfirmis: efektive, li naskiĝis en 1992. Tial en la membrolisto, publikigita en 
REGo (No 5 (42), p.15), apud lia nomo aperis la indiko “(kundidato)”. Sed la pre- 
tigintoj de la Jarlibro (A.Grigorjevskij, N.Gudskov, A.Osokin) evidente legas RE- 
Gon ne tre atente, tial en la Jarlibro similan indikon ni jam ne trovas. 

Tamen kial mi riproĉu pri REGo, se la kompilintoj ne atentis eĉ tion, kio estas 
en la Jarlibro mem? En la lasta parto (p.29) oni povas vidi adresojn de 16-17-jaraj 
knabinoj el Volgogrado: Oljga Carjova, Marija Stepanova, Marija Ŝaligina, Anas- 
tasija Taldikina. Kaj ĉiuj kvar troveblas en la listo de membroj, aligitaj de Volgo- 
grada E-klubo “Espero” (p.6), sen ajna indiko pri kandidateco. Inter individuaj 
membroj (p.4) estas listigita (same sen indiko pri kandidateco) Marija Medvedeva 





el Saratov, kies neplenaĝeco evidentiĝas sur p.25... 

Kiu scias, kiom da similaj junaj “ĉumembroj” ankoraŭ kaŝas niaj membrolistoj? 
Trudiĝas konkludo, ke la membrigo al REU estas farata sen eĉ plej elementa 
aĝkontrolo - ĉu membrokresko ajnarimede? 

Kaj ankoraŭ unu atentigo, alispeca. Mi trovas stranga rubrikigon en la lasta 
parto per latinliteraj rusaj nomoj de la federaciaj subjektoj, ekz. “Permskij kraj”. 
Inteme de adresoj tio normalas, ĉar la adresoj estas destinitaj fincele por poŝtistoj. 
Tamen mbriktitole - pardonu! La vorto “Permskij” estas propra, ĝi ja povas uziĝi 
en neasimilita formo, sed kio estas “kraj”? Tiu vorto en Esperanto ne ekzistas, oni 
devus ĝin traduki. 

Viktor Aroloviĉ (Moskvo) 

ELEKTADO DE KOMISIONOJ KOMENCITA 

La nova Estraro de UEA ekokupiĝis pri la lasta stadio de la elektoprocezo en la 
Asocio, dum kiu ĝi nomumas komisionojn kaj komisiitojn por specifaj laborkam- 
poj. La plenumado de tiu granda tasko postulos plurajn monatojn. 

Jam en sia unua kunsido en Jokohamo la Estraro reelektis Humphrey Tonkin 
(Usono) kaj Michela Lipari (Italio) respektive kiel prezidanton kaj sekretarion de la 
komisiono pri la Belartaj Konkursoj de UEA. Surbaze de ilia propono la Estraro 
poste nomumos la juĝantojn de unuopaj branĉoj. La komisiono pri Intemacia Kon- 
gresa Universitato konsistas el d-ino Sabine Fiedler (Germanio), Wen Jingen 
(Ĉinio), prof. d-ro Hans Michael Maitzen (Aŭstrio), prof. d-ro Humphrey Tonkin 
(Usono) kaj prof. d-ro Amri Wandel (Israelo), kiu funkcios kiel nova sekretario de IKU. 

A1 la estraro de Centro de Esploro kaj Dokumentado pri Mondaj Lingvaj Prob- 
lemoj (CED), kiu en la stmkturo de UEA havas statuson de komisiono, estis elekti- 
taj Humphrey Tonkin (Usono) kiel direktoro, A.Giridhar Rao (Hinda Unio) kiel 
sekretario, Detlev Blanke (Germanio), Mark Fettes (Kanado), Sabine Fiedler 
(Germanio), Federico Gobbo (Italio), Kimura Goro (Japanio) kaj la estrarano de 
UEA Jose Antonio Vergara (Ĉilio). 

Komisiito pri la projekto Indiĝenaj Popoloj fariĝis Erik Felker (Usono). La 
Estraro konfirmis ankaŭ la konsistojn de du regionaj komisionoj. Tiun pri la Afrika 
Agado kunordigas Aime-Florent Ntoto Zola (DR Kongo). La aliaj membroj estas 
Antoine Kouablan Kouassi (Ebura Bordo), Emile Malanda Nianga (DR Kongo), 
Francois Hounsounou (Benino), Jeremie Sabiyumva (Bumndio), Adje Adjevi 
(Togolando), Charles Alofa (Benino) kaj Jean Codjo (Benino/Kanado). A1 la ko- 
misiono pri Amerika Agado apartenas Maritza Gutierrez (Kubo) kiel kunordiganto, 
Martin Schaeffer (Germanio/Meksiko), Boris-Antoine Legault (Kanado), James 
Rezende Piton (Brazilo), Atilio Orellana Rojas (Argentino/Nederlando), Steve 
Brewer (Usono) kaj Ruben Sanchez (Argentino). 

Gazetaraj Komunikoj de UEA 

FUNKCIULOJ DE UEA VIZITIS BJALISTOKON 

La Ĝenerala Direktoro de UEA Osmo Buller kaj la Konstanta Kongresa Sekretario 
Clay Magalhaes faris laborviziton al Bjalistoko la 11-an kaj 12-an de oktobro. Temis 
pri ilia unua vizito al Bjalistoko post la decido de la Estraro de UEA, ke la 94-a Univer- 

sala Kongreso de Esperanto en 2009 okazos tie por prifesti la 150-an datrevenon de la 
naskiĝo de L.L.Zamenhof. La oficistojn akompanis la Ĝenerala Sekretario de UEA 
Barbara Pietrzak kaj, flanke de la loka esperantistaro, Jaroslaw Parzyszek kaj Elzbieta 
Karczewska, prezidantoj respektive de Fondumo Zamenhof kaj Bjalistoka Esperanto- 
Societo, kaj Nina Pietuchowska, sekretario de Fondumo Zamenhof. 

Denove konfirmiĝis la eksterordinare favora sinteno, kiun Esperanto kaj la 
okazigo de UK ĝuas ĉe la aŭtoritatoj de la naskiĝurbo de Zamenhof kaj kiu mani- 
festiĝis en la Jokohama UK per la elpaŝoj de la urbestro, d-ro Tadeusz Truskolaski. 
Dum renkontiĝo kun la urbestro la reprezentantoj de UEA traktis diversajn aspek- 
tojn de la antaŭvidata urba subteno al la organizado de UK. Poste d-ro Truskolaski 
kaj Osmo Buller donis gazetaran konferencon, en kies komenco Buller transdonis 
al la urbestro specialan diplomon pri lia elekto kiel “Amiko de Esperanto” rezulte 
de voĉdonado de la reta gazeto “Freŝo”. La konferencon partoprenis ĵurnalistoj de 
multaj lokaj kaj tutlandaj amaskomunikiloj. Krome, Barbara Pietrzak estis in- 
tervjuita de Pola Televido. 

La funkciuloj de UEA diskutis pri UK-preparoj ankaŭ kun vicurbestro Alek- 
sander Sosna kaj konatiĝis kun turismaj entreprenoj. Ili vizitis ankaŭ la ejojn de la 
Teknika Universitato, kiu funkcios kiel la ĉefa kongresejo de la 94-a UK kaj apud 

kiu estos starigita granda tendo por la inaŭguro kaj 
aliaj programeroj celantaj la tutan kongresanaron. 
En la densa programo estis ankaŭ multnombre viz- 
ititaj prelegoj al studentoj. 

En kunsido kun profesorino Hanna Konopka, 
prezidanto de la Komitato de Fondumo Zamenhof, 
oni traktis la funkciadon de la Fondumo kaj ĝiajn 
planojn por estonteco. Post 20-jara serĉado de solida 
bazo por ĝiaj aktivaĵoj oni nun rigardas antaŭen kun optimismo, ĉar verŝajne la 
Fondumo baldaŭ ricevos propran ejon por starigi Zamenhof-muzeon, ekspozicion, 
bibliotekon kaj esplorejon pri Esperanto kaj interlingvistiko. 

Gazetaraj Komunikoj de UEA 

UEA KAJ ILEI ĈE LA ĜENERALA KONFERENCO DE UNESKO 

Universala Esperanto-Asocio, kiu havas oficialajn rilatojn kun Unesko ekde 
1954, ĉeestis la 34-an Ĝeneralan Konferencon de Unesko en Parizo (la 16-an de 
oktobro - la 3-an de novembro 2007) kiel observanto. La delegitoj de UEA estis la 
vicprezidanto pri eksteraj rilatoj s-ro Ranieri Clerici kaj la konstantaj reprezentan- 
toj de UEA ĉe la Pariza sidejo de Unesko s-ino Rene Triolle kaj d-ino Barbara 
Despiney. La esperantistan partoprenon en la Unesko-konferenco plifortigis ankaŭ 
la observantoj de Internacia Ligo de Esperantistaj Instruistoj s-ro Jean-Pierre Bou- 
let, s-ino Monique Amaud kaj d-ro Frangois Lo Jacomo. 

Lige kun la Ĝenerala Konferenco okazis ankaŭ Intemacia Fommo de Civila 
Socio la 25-an de oktobro. Flanke de UEA partoprenis Triolle kaj Despiney, flanke 
de ILEI Boulet. La publikan demandon de Rene Triolle al la ministro pri edukado de 
Jordanio, kial la ministro parolis angle, sed ne en sia propra lingvo, tiu ĉi respondis, 


Viron kun gravaj ostorom- 
poj oni demandas en hospi- 
tala akceptejo: 

- Ĉu vi havas edzinon? 

- Ne, mi trafis sub aŭton. 

(per-esperan to-h um uro) 

ke li “volis atingi pli grandan publikon”, sed poste li tamen parolis nur arabe. 

La esperantistaj delegitoj efike utiligis la Konferencon kaj la Forumon por kon- 
taktoj kun oficialuloj de Unesko kaj reprezentantoj de aliaj NRO-j. Ili disdonis 
multe da informiloj pri Esperanto, precipe diverslingvajn versiojn de la Manifesto 
de Prago kaj de la rezolucio de la 92-a Universala Kongreso en Jokohamo. A1 la 
irana ministro pri eksterlandaj aferoj s-ino Triolle povis donaci ekzempleron de la 
dulingva revuo “Irana Esperantisto”. 

Gazetaraj Komunikoj de UEA 

SUKCESA KONKURSO EN SVISLANDO 

La ĝeneva grupo “La Stelo” lanĉis kun subteno de Svisa Esperanto-Societo 
konkurson por 100 homoj kiuj pretas lerni Esperanton dum la venontaj monatoj, 
vidu ĉe <http://www.concours-esperanto.ch>. 

La anonco esence diris: “Kun la celo pruvi, ke Esperanto estas facile lemebla 
lingvo, oni serĉas junulojn, kiuj ekde nun ĝis la 15-a de marto 2008 provos lemi la 
lingvon per iu ajn rimedo: libroj, kursoj, Interreto, privatinstruisto ktp. La premioj 
varias inter 500 kaj 3000 svisaj frankoj. Por partopreni la konkurson oni devos 
sendi originalan 200-vortan tekston en Esperanto plej malfme la 15-an de marto 
2008 kaj partopreni ekzamenon je fmo de marto 2008”. 

Fakte jam malmultajn tagojn post la lanĉo de la konkurso ni atingis 100 aliĝojn! 
Do ni havas jam la 100 kandidatojn, kiuj nun studas la lingvon por partopreni en la 
premiado. Kaj nun ankoraŭ daŭre venas pliaj interesiĝantoj! 

Do oni jam nun povas paroli pri la plej sukcesa kampanjo okazinta por Espe- 
ranto en Svislando depost la tempo kiam Lidia Zamenhof en la 20-aj jaroj faris sian 
prelegvojaĝon! 

Dietrich Weidmann , kunprezidanto de SES 

UNU EL KVAR MEMBROJ UZAS LA RETAN JARLIBRON 

Fine de oktobro jam 1524 individuaj membroj de UEA estis registritaj kiel uz- 
antoj de la reta Jarlibro. Tio signifas, ke jam tuta kvarono de la individua mem- 
braro utiligas la eblon konsulti ĝisdatajn informojn, ekz. pri la Delegita Reto, kaj 
kontakti delegitojn per retletero sendebla pere de la reta Jarlibro. En la reta Jarlibro 
troviĝas ankaŭ informoj pri la membroj de diversaj organoj de UEA kaj pri landaj 
kaj fakaj asocioj. Eblas prepari kaj sendi retleteron ankaŭ al ili. 

La uzantoj de la reta Jarlibro havas aliron ankaŭ al reta versio de la revuo “Espe- 
ranto” kaj, se ili estas membroj aŭ patronoj de TEJO, al “Kontakto”. Krom la eblo 
legi la plej novan revunumeron jam kiam la papera versio ankoraŭ estas presata, 
daŭre legeblaj estas ankaŭ ĉiuj numeroj de “Esperanto” kaj “Kontakto” ekde 2004. 

La reta Jarlibro havas plej multe da uzantoj en Francio (157); sekvas Usono 
(125), Germanio (112), Brazilo (85), Japanio (85), Italio (68), Nederlando (58), 
Hispanio (52), Rusio (50) kaj Belgio (47). Individuaj membroj de UEA povas reg- 
istriĝi kiel uzantoj de la reta Jarlibro en ĝia retejo <reto.uea.org>. 

Gazetaraj Komunikoj de UEA 

KOTIZOJ DE REU/REJM POR 2008 

Individua kotizo - 100 rubloj (por Rusio kaj aliaj landoj de KSŜ; por ceteraj lan- 
doj - 10 eŭroj), inkluzivas la membrokarton, Jarlibron/Manlibron de REU, 
REU-bultenon kaj aliajn informojn de REU, voĉdonrajton en REU-Konferenco, 
rabatojn ĉe uzo de REU-servoj kaj en aranĝoj de REU/REJM. 

Dumviva kotizo - 2500 rub. (por Rusio kaj aliaj landoj de KSŜ; por ceteraj landoj 
- 250 eŭroj) - ĉio la sama dum la tuta vivo. 

Familia kotizo - 35 rub., por familianoj de membro paginta individuan aŭ dumvi- 
van kotizon kaj loĝanta samadrese (la membrokarto, voĉdonrajto en REU- 
Konferenco, rabatoj ĉe uzo de REU-servoj kaj en aranĝoj de REU/REJM). 
Rabatita individua kotizo - nelaborantaj gejunuloj kun la aĝo malpli ol 26 jaroj 
pagas 50% de la kotizo. 

Subtenkotizoj (ĉio sama kiel por individua kotizo): REU-subtenanto - duobla in- 
dividua kotizo; REJM-patrono - duobla individua kotizo. 

Kolektiva membrokotizo - 35 rub. por ĉiu aligita membro (la aliĝintaj kolektivoj 
pagas minimume por 5 aligitaj membroj), inkluzivas po 1 ekzemplero de REGo 
kaj Jarlibro/Manlibro de REU por ĉiu komenciĝinta deko de la aligitaj mem- 
broj, aliajn informojn de REU por la kolektivo; la membrokartojn, voĉdonraj- 
tojn en REU-Konferenco, rabatojn ĉe uzo de REU-servoj kaj en aranĝoj de 
REU/REJM por la aligitaj membroj. 

Aliĝkotizo - 200 rub., unufoje pagata de nova aliĝinta kolektivo. La jamaj aliĝintaj 
kolektivoj ne pagas ĝin. La nova kolektivo iĝas regiona organizaĵo de REU kaj 
laŭpete ricevas dokumenton pri tio. Se la organizaĵo ne pagas kotizojn por aligi- 
taj membroj dum du sinsekvaj jaroj, ĝi estas konsiderata likvidiĝinta kaj poste 
devus denove aliĝi. 

Rabatita abono de REGo - 200 rub. (ekster Rusio - 15 eŭroj), por ĉiuj membroj. 
La dumvivaj membroj, kiuj pagis sian kotizon en 2001-2003, plu ricevados 
REGon sen aldona pago. 

Rabatita abono de “Komencanto” - 180 rub. (nur en Rusio), por ĉiuj membroj. 

Membri en REU oni rajtas ekde la aĝo 18 jaroj; 14-17-jaruloj rajtas aliĝi kiel 
kandidatoj. 

Ciuj membroj de REU kun la aĝo malpli ol 31 jaroj aŭtomate iĝas membroj de la 
junulara sekcio REJM (Rusia Esperantista Junulara Movado) kaj ricevas voĉdon- 
rajtojn en REJM-voĉdonoj. 

Membroj de REU iĝas aligitaj membroj de Universala Esperanto-Asocio, la malpli 
ol 31-jaraj - ankaŭ de TEJO. 

Aliĝilon, rublajn kotizojn kaj rabatitajn abonpagojn por REGo kaj “Komencanto” 
sendu (poŝtmandate) al: HepTUjiOBy Muxaujiy KoHCTaHTHHOBHHy, a/n 21, 
O/jhhuobo- 6, 143006 MocKOBCKan oOjiacTb. La eŭraj kotizoj pagendas al la konto 
reua-p ĉe UEA. (Pri pliaj pagmanieroj informiĝu ĉe Mikaelo Certilov rete <mem- 
breco@reu.ru>, telefone +7-916-2019437 aŭ poŝte laŭ la supre indikita adreso.) 

“FLUGILOJ DE MALFACILA VENTO” CE AZOVA MARO 

La 19-22-an de aŭgusto 2007 enkadre de Rusiaj Esperanto-Tagoj (RET-07) ĉe 
Azova maro en la urbeto Primorsko-Ahtarsk okazis la instru-metodika seminario 
“Flugiloj de malfacila vento”, kiu estas projekto de E@I kaj ILEI por komencantaj 
instruistoj de Esperanto kaj instruemaj esperantistoj. Gramatika parto de la semi- 
nario estis gvidata de Paŭlo Moĵajev (Ukrainio), kiu jam dufoje kunordigis kaj 
kungvidis la seminarion en du IJK (Kovrov kaj Zakopane), kaj de Aleksandr Os- 
incev, kiu partoprenis la trejnseminarion “Gvidu la Flugilojn...” dum ĉi-jara Ago- 
Semajno (Pollando) kaj ĉi-foje staĝis kiel gvidanto de la metodika parto. Irina 
Gonĉarova (Odincovo), la ĉefkunordiganto de la projekto, helpis kiel observanto. 

La seminarion partoprenis 11 personoj, 10 el diversaj urboj de Rusio kaj 1 el 
Ukrainio. La gramatika parto enhavis malfacilaĵojn de E-gramatiko kaj gramatikan 
ekzercadon. Dum la metodika parto oni pridiskutis diversajn metodojn de lingva in- 
struado, planadon de leciono kaj kurso kaj specifaĵojn de Esperanto-instruado. 

La seminario konsistis el 4 metodikaj kaj 4 gramatikaj poduhoraj programeroj 
dum 4 tagoj. Dum la tria tago okazis prezentoj de diversaj Esperanto-metodoj far 
spertaj E-instruistoj: d-ro Aleksandr Melnikov (Rostov-na-Donu), Mikaelo 
Lineckij (Ukrainio), Slavik Ivanov (Sankt-Peterburg), Paŭlo Moĵajev kaj Irina 
Gonĉarova. Dum la 4-a tago partoprenantoj prezentis siajn 15-minutajn lecionojn. 
Ĉiujn kondiĉojn de partopreno plenumis 5 personoj, kiuj poste ricevis atestojn kun 
rekomendo kiel instruistoj de Esperanto. Ĉiuj partoprenantoj iĝis membroj de ILEI. 

kunordiganto kaj metodika gvidanto Aleksandr Osincev (Jekaterinburg) 

UNIVERSITATA LEKCIO 

La 16-an de novembro Aleksander Korĵenkov lekciis pri la temo “Interlingva 
komunikado. Planlingvoj. Esperanto” por studentoj pri filologio de la unua studjaro 
de la Ruslanda (eksa Kaliningrada) Stata Universitato “Emanuelo Kantio” en Ka- 
liningrad. Aleksander Korĵenkov, la redaktoro de “La Ondo de Esperanto” lekciis 
kadre de la kurso “Enkonduko en la lingvosciencon”. Post la lekcio sekvis multaj 
demandoj. Kiel kutime, kelkaj studentoj el la kvindeko da ĉeestintoj esprimis sian 
deziron lemi Esperanton, sed, bedaŭrinde, ĉi-jare en Kaliningrad ne fŭnkcias kurso 
de Esperanto, kaj al la dezirantoj estis rekomendite aliĝi al ret-kurso. Dum la lastaj 
jaroj Ruslanda Ŝtata Universitato ĉiujare invitas la redaktoron de “La Ondo de Es- 
peranto” fari tiuteman lekcion por la estontaj filologoj. 

(esperanto-rus-informoj) 

INTERNACIA MARA ESPERANTA RENKONTIĜO 

Tiu ĉi aranĝo kun la ĉeftemo “Originala Esperanto-literaturo” okazos de la 29-a 
de majo ĝis la 1-a de junio 2008 en Krajmorie (nova Esperanto-hotelo “Diana”), 

Bulgario. En la programo estas planataj prelegoj pri la originala E-literaturo kaj el- 
staraj Esperantaj verkistoj. Ĉiutage okazos ekskursoj. Aliĝkotizo ĝis la 31-a de 
marto 2008 estas 10 eŭroj, loĝado en la hotelo kostas 20 eŭrojn tage por unulita 
ĉambro kaj 10 eŭrojn por dulita, trilita aŭ kvarlita ĉambro. La kotizo inkluzivas: 
organizajn elspezojn, prelegejon, partoprenon en la programo. Konstanta adreso: 
Georgi Mihalkov, BG-1229 Sofio, ĵ. k. “Nadeĵda” V, bl. 529, vh. A et. 9 ap. 33, 
Bulgario; retadreso: <modest@abv.bg>. 

UEA INVITAS PRELEGI EN LA ROTERDAMA IKU-SESIO 

Dum la 93-a UK en Roterdamo okazos la 61-a sesio de Intemacia Kongresa 
Universitato. UEA invitas universitatajn profesorojn, docentojn kaj personojn kun 
simila kvalifiko sendi proponojn de prelegoj ĝis 3E0E08 al la sekretario de IKU, 
prof. Amri Wandel, 767, IL-71799 Makabim, Israelo; rete <amri@huji.ac.il>. 

Lige kun IKU okazos studsesio de Akademio Intemacia de la Sciencoj (AIS) 
kunlabore kun UEA. Proponantoj de IKU-prelego rajtas samtempe proponi AIS- 
kurson, kies unua prelego estos parto de IKU kaj kiu aldone havos du daŭrigajn 
prelegojn. Oni bv. indiki, ĉu la IKU-propono estu konsiderata ankaŭ por AIS- 
kurso. La prelegoj estu pri interesaj, allogaj temoj kaj taŭgaj por klera publiko. Es- 
tos bonvenaj proponoj ligitaj al la kongresa temo “Lingvoj: trezoro de la homaro” 
aŭ al la 100-jariĝo de UEA. Ĉiu propono enhavu mallongan resumon de la prelego 
kaj koncizan biografieton de la preleganto (kune ne pli ol unu paĝo). 

La proponoj estos prijuĝataj de la Komisiono pri IKU kaj fme konsiderataj de 
la Estraro de UEA. La proponintoj estos informitaj pri (ne)akcepto ĝis 15.04.08. La 
sukcesaj kandidatoj devos sendi kompletan tekston de siaj prelegoj al UEA ĝis 
31.05.08. Ĉiu preleganto devas esti kongresano kaj mem zorgi pri sia aliĝo. 
Prelego estos rekompencita per modesta honorario. Pliaj detaloj troviĝas en la 
IKU-paĝo ĉe <http://uea.org/dokumentoj/IKU>. 

La prelegtekstoj de la 60-a IKU estas haveblaj kiel presita libro (120 paĝoj; red. 
A.Wandel; prezo 12,00 eŭroj plus afranko kaj, en EU, imposto 6%) kaj ankaŭ rete 
en la IKU-paĝo (vd. supre). Ankaŭ IKU-libroj de kelkaj antaŭaj jaroj estas plu 
aĉeteblaj ĉe la Libroservo de UEA kaj rete legeblaj ĉe la IKU-paĝo. 

Gazetaraj Komunikoj de UEA 

VOLODJA DENISOV (27.08.1947 - 8.09.2007) 

Oni nomis lin simple Volodja... Li estis Homo sen aĝo. Handikapulo ekde la 
10-monata aĝo (postsekvoj de poliomjelito), dum la 60-jara vivo li neniam plendis. 
Trapasinte multajn operaciojn, malgraŭ konstantaj pieddoloroj li sukcese fmis 
muziklernejon, poste - Kujbiŝevan (nun Samaran) ekonomikan instituton, fmfme 
mem akiris la komplikan profesion de komputisto. Volodja estis homo, ĉiam stre- 
banta atingi la veron. 

Li povis trankvile ekzisti, loĝante kun la gepatroj, nenien strebante kaj vivi per 
la ŝtata subvencio. Sed li estis alispeca persono, kiu ĉiam allogis al si diversaĝajn 
homojn. Li fanatike ŝatis amatorajn kantojn, mem perfekte gitarludis, verkis po- 
emojn kaj scenarojn. Volodja ne povis preterlasi la tradiciajn Gruŝin-festivalojn, al 
kiuj li veturis en propra malkomforta invalida aŭto. Estante la motoro de la loka 

amatora kanta movado (KSP), li sukcesis fondi en Novokujbiŝevsk la propran 
KSP-klubon. Dankemaj klubanoj nomis ĝin “Gnomo” honore al Volodja. Dum ofi- 
cialaj malpermesoj de Gruŝin-festivaloj en Kujbiŝev lia klubo iniciatis kaj sukcese 
anstataŭgis ilin apud Novokujbiŝevsk. Guste tiam Denisov esperantistiĝis, post ko- 
natiĝo kun la esperantistino Larisa Sopiljnjak, kiu poste iĝis lia edzino. 

Larisa iĝis por li donaco de P sorto. Si ne nur allogis lin en Esperantujon, ŝi 
kvazaŭ flugiligis lin. La belulino Larisa - “Miss E-to” de OkSEJT-23 en Sĉerbinka 
(Apudmoskvo), 1981 - tiutempe ricevis manproponon de Francisko, riĉa esperanti- 
sto el Francio. Ŝi tamen rifuzis al la franco, meditante: “Francisko havas ĉion krom 
mi, sed Volodja havas nenion krom mi”, kaj edziniĝis al Volodja spite al akra opo- 
nado de siaj parencoj. La ravita Volodja dediĉis al Larisa sian solan eldonitan po- 
emaron “Iam la virinon trovi...”. Ili kreis dulingvan (ruse kaj E-te) version de slajd- 
filmo “Estos la pluvo karesa” laŭ la ampleksa albumo, eldonita en Esperanto en Ja- 
panio. La filmo estis vaste demonstrita ne nur en esperantista medio kaj ricevis 
publikan agnoskon. Volodja aktive partoprenis kelkajn esperantistajn aranĝojn 
malgraŭ sia malmobileco. En OrSEJT-24 (Piŝma, 1982) li iĝis komuna ŝatato kaj 

tendaranoj helpis transporti lin bi- 
cikle. Dum Ĉeljabinska “Liro” Vo- 
lodja ĉarmis la ĵurianojn kaj la 
ĉeestantojn per plenumado de kan- 
toj, tradukitaj de li mem, kaj sukce- 
sis gajni la unuajn premiojn en du 
branĉoj... foreste (ĉiuj aŭskultis lian 
registritan voĉon). Kaj kiel ŝatis lin 
junaj esperantistoj el Toljatti, gvi- 
dataj de A.Kalaŝnikov! 

Lastfoje mi vidis lin ĉi-jare dum 
la Gruŝin-festivalo. Volodja rapidis, 
mi sukcesis nur brakumi lin kaj demandi: “Kiam ni povas vin viziti por festi vian 
jubileon?”. Volodja malĝoje ridetis kaj respondis: “Iam ajn”. Li kvazaŭ antaŭvidis, 
ke proksimiĝas la fmo. Kaj li strebis ĝui la vivon kiel eble longe. Semajnon antaŭ 
la morto li sukcesis memstare stiri la aŭton kaj partopreni la feston “La tamburoj de 
P mondo”. Reveninte hejmen, li subite eksentis anhelon, kaj Larisa veturigis lin en 
malsanulejon. Tie li sentis sin pli bone, des pli ke la kuracistoj estis liaj samkla- 
sanoj. Larisa trankviliĝis kaj intertempe decidis rapide veturi Ukrainion por helpi al 
sia paralizita onklino. Sed ŝi sukcesis nur atingi la landlimon, kiam ricevis la in- 
formon de ilia filino Nadja pri forpaso de la patro... 

Niaj samideanoj tamen ĉiam rememoros lian helan personecon. 

Ŝajnis, ke ĉiu urbano konis lin, tiom multe da homoj venadas nun al lia tombo, 
desegnistoj kaj forĝistoj preparis jam la skizon de la unika monumento, KSP-anoj 
planas aranĝi Denisov-festivalojn. 

Igorj Fejgin (Samara) 

ku/tura revuo 


E-ELDONAĴOJ EN RUSIO EN 2007 

La jaro 2007 donis riĉan rikolton de E-eldonaĵoj en Rusio. Entute aperis pli ol 
20 titoloj. Elstara estis la kvanto de novaj aŭ renovigitaj ruslingvaj lernolibroj: 
kvar! Krome, plia ruslingva lemolibro aperis en Slovakio (“Esperanto per rekta 
metodo” de Stano Marĉek, tradukita de Bronislav Cupin), en la listo ĝi ne aperas. 
Kaj unu msia lemolibro estis tradukita franclingven. 

En la tereno de originala E-lingva verkaro la rezultoj estis malpli elstaraj - 
aperis nur unu libro: “Moskvaj sonoriloj”, komuna eldono de REU kaj “Impeto”. 
Tion parte rekompencas la admirinda evento, ke originala E-lingva furorverko de 
la antaŭaj jaroj - “Dek tagoj de kapitano Postnikov” de Mikaelo Bronŝtejn - aperis 
mslingve! 

En la kampo “tradukita prozo” la atingoj estas sendube fanfaronindaj: pro suk- 
cesega kaj belega reeldono de “La Mastro de 1’ Ringoj”, efektivigita de “Sezonoj”. 
Kaj du novaj historioj de “La nokta patrolo”, eldonitaj de “Impeto”. 

La suba listo estas provizora kaj ĝis fmo de la jaro povos kompletiĝi. 

Eldonejo “Impeto’\ Moskvo : 

Heliko sur deklivo. Arkadij kaj Boris Strugackij. Tradukis M.Bronŝtejn. 247 
paĝoj. 

Ilustrita enciklopedio de akvariaj fiŝoj. 119 paĝoj. 

La nokta patrolo. Historio dua. Sergej Lukjanenko. Tradukis M.Ĉertilov kaj 
S.Smetanina. 152 paĝoj. 

La nokta patrolo. Historio tria. Sergej Lukjanenko. Tradukis G.Basov, 
M.Ĉertilov, S.Smetanina, A.Uljanov. 133 paĝoj. 

Moskvaj sonoriloj. Antologio de verkoj de moskvaj poetoj-esperantistoj. 
REU/Impeto. 159paĝoj. 

^ecHTb R Heii KannTaHa nocTHHKona. Muxaun Eponiumeŭn. Tradukis 
A.Radaev. 367 paĝoj. (Ruslingva traduko de “Dek tagoj de kapitano Postnikov , j 

MeHc^yHapo^Hi>iH h3i>ik 3cnepaHTO. nojiHbin yue6HHK. Eopuc Komep. 262 
paĝoj. (“Plena lernolibro” de Boris Kolker) 

nojiHMĤ cjiOBapb DcnepaHTCKaro (MeHC#yHapo/jHaro) H3i>iKa. HacTb pyc- 
CKo-oenepaHTCKaH. ff-pb 3cnepanmo. 280 paĝoj. (Reprinta reeldono de la “Plena 
vortaro rusa-intemacia” de L.Zamenhof) 

Eldonejo “Sezonop\ Kaliningrad : 

Ankoraŭfoje pri la Esperanta gazetaro. Aleksander Korĵenkov. 16 paĝoj. 

La flava hundo. Georges Simenon. Tradukis D.Luez. 119 paĝoj. 

La Mastro de V Ringoj. J.R.R.Tolkien. Tradukis W.Auld. (2-a eld). 3 volumoj: 
462+368+328 paĝoj. 


Eŭropa Jura Universitato “Justo”, Moskvo : 

Esperanto dum 7 tagoj. Liana Tuĥvatullina, Gennadij Ŝilo. 102 paĝoj. 

Esperanto - lingvo de kulturo kaj personeco. Aleksandro S. Melnikov. 
Poznan - Moskvo - Rostov-na-Donu. 93 paĝoj. 

Esperanto - la plej bona propedeŭtiko (laŭ la materialoj de Intemacia kon- 
ferenco la 13-an de aprilo 2007 en Moskvo). En la msa kaj Esperanto. 150 paĝoj. 


Andrej GrigorjevskiL Ŝumerlja : 


Ŝtelado de fianĉino aŭ Kaŭkaziaj aventuroj de Ŝurik. Filmo. DVD 

Robinsono Kruso. Legolibro por geknaboj 
laŭ Campe. Daniel Defoe. Tradukis 
H.J.Bulthuis. Sonlibro. KD. 

2055: anTOCTon b KOCMOce. OaHTacTnne- 
ckhh yue6HHK ocnepaHTO. Andpeŭ rpueopbee- 
ckuu. 56 paĝoj. (Lemolibro en formo de kosmaj 
aventuroj) 

2055: le stop dans V espace. Manuel d’ es- 
peranto sous la forme de science-fiction. Andrei 
Grigorievski. Tradukis Skirlet. 65 paĝoj. (Fran- 
clingva versio de la sama kurso) 


,x iBTOCTOn 
IO B KOCMOCe 


cĴDaHTacTMHecKMM y ; f n 
yne6HMK " ' 


Rusia Esperantista Unio : 

Jarlibro 2007. 32 paĝoj 
Adresaro de RET-07. 16 paĝoj 

Garik Kokolija , Moskvo : 

Oraj kantoj por RET-07. 48 paĝoj 

Eldonejo “Vostok-Zapad”, Moskvo : 


yue6HHK H3biKa acnepaHTO. HanajibHbiH Kypc. Knod Tlupon u Hpuna ronua- 
poea. 192 paĝoj. (Lemolibro de Irina Gonĉarova surbaze de “Gerda malaperis”) 


Esperantajoj, varbiloj (ne enkalkulataj en la ĉi-supran statistikon) : 

Elstaris la serio da E-kalendaretoj, eldonitaj de Jurij Karcev (du specoj ko- 
mence de 2007 kaj tri specoj fme de 2007). Belan kalendareton eldonis ankaŭ la 
organizantoj de Lingva Festivalo en Volgograd. 

Indas mencii ankaŭ koloran faldfolion, kiun “Justo”, MEC kaj REU eldonis por 
reklami Moskvon kiel eblan lokon por UK en 2010. 

kompilis Andrej Grigorjevskij (Ŝumerlja) 

BELARTAJ KONKURSOJ DE UEA EN 2008 

La gvida Esperanta artkonkurso, la Belartaj Konkursoj de UEA invitas parto- 
prenantojn por la 59-a fojo. La rezultojn oni anoncos en la 93-a Universala Kon- 
greso en Roterdamo. 

Partopreno estas libera al ĉiuj kaj ne ligita al partopreno en UK. La konkursaĵoj 
devas esti novaj kaj, escepte de la infanlibroj, antaŭe ne publikigitaj en ajna formo. 
Krome validas jenaj kondiĉoj: 

POEZIO: Maksimuma longo ne fiksita. Tri premioj. 

PROZO: Maksimuma longo 200x65 karaktroj. Tri premioj. 

TEATRAĴO: Maksimuma longo ne fiksita. Tri premioj. 

ESEO: Teme ligita kun Esperanto aŭ kun la kongresa temo “Lingvoj: trezoro 
de la homaro”. Premio “Luigi Minnaja” kaj du aliaj premioj. 

FILMO: Teme ligita kun Esperanto aŭ kun la kongresa temo. Daŭro 15-60 
minutoj. Tri premioj. 

INFANLIBRO DE LA JARO: Originala aŭ tradukita libro (alia ol lernolibro), 
presforme aperinta en 2007. Unu premio. 

La branĉo KANTO ĉi-foje ne okazos. 

Oni rajtas sendi maksimume tri konkursa- 
ĵojn por sama branĉo. Oni sendu ilin por 
poezio, prozo, teatraĵo, eseo en unu ekzem- 
plero; por la infanlibra branĉo en tri ekzem- 
pleroj. Principe ĉiuj konkursaĵoj, escepte de 
infanlibroj kaj filmoj, akcepteblas rete. 

Ĉiuj alvenu plej laste la 31-an de marto 
2008. Por filmo oni sendu po unu ekzem- 
pleron ĝis la 1-a de julio 2008. 

Ĉion oni adresu al: Belartaj Konkursoj de 
UEA, ĉe Michela Lipari, Viale Giulio Cesare 
223, IT-00192 Roma, Italio; rete: 

<michela.lipari@tiscali.it>. 

La konkursaĵoj (krom infanlibroj) estu pseŭdonimaj. La vera nomo kaj adreso 
estu en aparta retmesaĝo aŭ koverto, se oni sendas la tuton poŝte. Se eble, oni 
sendu 5 internaciajn respondkuponojn por ĉiu branĉo, en kiu oni konkursas, aŭ in- 
strukciu debetigi propran UEA-konton per la sama valoro. 

Premioj: Unua premio 230 eŭroj; dua premio 161 eŭroj; tria premio 92 eŭroj; 
Nova Talento (por la plej bona konkursanto neniam premiita) 161 eŭroj; Infanlibro 
de la Jaro: 483 eŭroj. 

Publikigo: La rajto je la unua presigo de la premiitaj verkoj apartenas al UEA, 
kiu ankaŭ poste rajtos aperigi ilin senpage en antologio de la Konkursoj. 

Detala regularo haveblas ĉe UEA, Nieuwe Binnenweg 176, 3015 BJRotterdam, 
Nederlando. Gi legeblas ankaŭ ĉe la ttt-ejo de UEA 
<http://uea.org/dokumentoj/belartaj_konkursoj_regularo.html>. 

Gazetaraj Komunikoj de UEA 


Abram sukcesis eskapi el la komu- 
nismo kaj elmigri Kanadon. Li tro- 
vis la eblon labori nur kiel ar- 
bohakisto. La labordonanto kon- 
sideris lin ne taŭga. 

- Ĉu vi povas fari tiel pezegan la- 
boron? 

- Jes, mi havas grandan sperton. 

- Pruvu! Kie vi hakis arbojn? 

- En Saharo. 

- Sed en Saharo ne estas arboj! 

- Jen, la pruvo! 

(juda anekdoto de Josef Shemer) 

ĈIAMVERDA LERNOLIBRO 
aŭ ankaŭ komencantoj povas vojaĝi en Esperanto-lando 

Boris Kolker. Internacia lingvo Esperanto: plena lernolibro. - Moskvo: Im- 
peto, 2007, 264p. ISBN978-5-7161-0172-2 

Ni ne scias, pro kiu kialo homo decidas lemi fremdan lingvon. Sed, verŝajne, la 
unua afero, pri kiu ĉiu studonto okupiĝas, estas serĉado de bona lernolibro. Mal- 
graŭ tio, ke Interreto disponigas multajn studmaterialojn, oni ofte preferas malno- 
van bonan paperan libron. Gis antaŭ nelonge libro, kiun povis trovi msparolanto 
por lemi E-on, vere estis malnova. Pli precize, oni ja eldonis kelkajn libretojn, sed 
ili estis tro malgrandaj por serioze lemi la lingvon. Do, lernontoj estis devigataj 
ĝoji pri akiritaj brokantaĵoj. 

Feliĉe, la hodiaŭaj komencantoj en Rusio ne plu havas lemolibro-problemon, ĉar 
la moskva eldonejo “Impeto” aperigis renovigitan 
lemilon “Intemacia lingvo Esperanto: plena lemo- 
libro” de Boris Kolker, membro de la Akademio 
de E-o. Multaj konas lian brilan verkon “Vojaĝo 
en Esperanto-lando”, sed msparolantoj povis ĝui 
ankaŭ lian malnovan bazan lemolibron. 

Tiu kurso por komencantoj havas longan his- 
torion. La aŭtoro komencis labori super ĝi en 
1972. En 1973 tiu ĉi kurso estis publikigita en 
Ufa en regiona ĵurnalo “Leninec” (Leninano). La 
unua broŝura varianto aperis en Ufa en 1974 sub 
la titolo “Intemacia lingvo Esperanto. Metodikaj 
rekomendoj kaj kontroltaskoj por la kurso”. Poste 
tiu lernolibro estis multfoje reaperigita en multaj 
urboj de Sovetunio kaj estis tradukita en la es- 
tonan. En 1992 la plej granda msia scienca el- 
donejo “Nauka” (Scienco) eldonis la lemolibron 
oficiale. La eldonkvanto impresas: 10 500 
ekzempleroj! Kuriozaĵo estas, ke pri la libro ok- 
upiĝis la redakcio pri la orienta literaturo. 

Jam la unua libroforma eldono de la nun modernigita lemolibro estis bonega. 
Multaj esperantistoj en Sovetunio konatiĝis kun E-o per ĝi kaj poste rekomendis 
ĝin al siaj konatoj. 

La lernolibro konsistas el 20 lecionoj. Tipa leciono komenciĝas per vortlisto. 
En la komenco de la kurso aŭtoro apogas sin sur vortoj, kiujn msparolanto kapab- 
las kompreni sen traduko (plejparte sur internacia leksiko). Sed ĉe la fmo de la 
kurso lemantoj konas jam ĉirkaŭ 1200 radikojn. La leksikan parton sekvas la teo- 
ria, enhavanta materialon en la msa lingvo pri gramatiko, vortfarado kaj vortuzado, 
kun multaj ilustraj ekzemploj. La aŭtoro elegante tuŝas eĉ malfacilajn gramatikaĵojn. 

Ĉiu leciono enhavas E-tekston (lecionoj 3-13 - dialogoj pri ĉiutagaj temoj; 
lecionoj 14-20 - tekstoj pri E-temoj), kiun la lernanto devas traduki msen, kaj kvin 


havas lemohbro-problemon, ĉar 

aŭ ses ekzercojn. En la unua ekzerco oni tradukas la E-vortojn en la rusan por 
memorfiksi radikojn kaj alkutimiĝi al afiksoj. En la dua ekzerco necesas traduki 
ofte uzatajn E-vortkunojn rusen. Tiuj vortkunoj estas ligitaj kun la leciona teksto 
en E-o kaj la traduktasko en la fmo de la leciono. La trian ekzercon konsistigas fra- 
zoj, tradukendaj en la rusan. Tie la aŭtoro kolektis titolojn kaj citaĵojn el konataj 
beletraĵoj, aforismojn, eldirojn de famaj personoj, proverbojn, agitfrazojn, gratu- 
lojn ktp, kiujn la lemanto plej verŝajne konas mslingve. Tiu scio helpas al li, unue, 
traduki kaj, due, kompreni, ke oni tradukas ne vortojn, sed sencon. En la sekva 
tasko oni tradukas frazojn aŭ mallongan tekston, ligitan kun la unua teksto de la 
leciono, en E-on. En la lasta tasko la aŭtoro proponas al la lemanto temon aŭ situa- 
cion por verki E-lingvan dialogon aŭ rakonton. 

Post la ekzercoj en ĉiu leciono troviĝas kadro kun aŭtora alparolo. Jen ĝi temas 
pri atingitaj rezultoj, jen enhavas konsilojn pri studado, jen kuraĝigas la leganton, 
jen atentigas pri malfacilaĵoj, jen konatigas kun la E-medio. Interalie, la ĉeesto de 
la aŭtoro sentiĝas ankaŭ en aliaj etaj detaloj: ie li priskribas siajn amatajn lokojn, ie 
kvazaŭ mem rakontas pri evento, ie citas trafajn eldirojn de siaj konatoj... Lecion- 
fme estas vortludo kaj kelkaj ruslingvaj priesperantaj tekstoj. 

En la lastaj 5 lecionoj (kiuj fakte estas meznivela kurso) lemantoj tradukas nur 
Esperanten: en la unua ekzerco - afiksitajn kaj kunmetitajn vortojn, en la dua - 
vortkunojn, en la tria - specialajn frazojn, atentante emfazitajn elementojn (ekzem- 
ple, apartan kazon de la msa lingvo aŭ rusajn homonimojn). En la kvara ekzerco 
necesas traduki en E-on tutan tekston kaj en la lasta, krea, verki propran rakonton 
laŭ proponita temo. 

La libro entenas ankaŭ malgrandan E-msan vortaron kaj respondojn al la unuaj 
taskoj de la lecionoj. 

Bezonon de modemigo kaŭzis drastaj ŝanĝoj en Rusio, koncemantaj kaj la 
politikan situacion, kaj la ĉiutagan vivon. La libroj, eldonitaj en Sovetunio, estis 
iom ideologiizitaj, sed nun mencioj pri partia kongreso kaj kolhoza ŝoforo ridetigas 
la legantojn. Certe, matenmanĝo en studenta bufedejo kostas nun multe pli ol 50 
kopekojn, kaj oni nun rigardas en vendejoj ne skribmaŝinojn, sed komputilojn. 

Grave renovigitaj estas ankaŭ la postlecionaj informaj tekstoj. Ili iĝis pli diver- 
saj, ankoraŭ pli interesaj, pli modernaj, pli surprizaj: oficialaj dokumentoj kaj in- 
formo pri E-geografiaĵoj, eltiraĵoj el interlingvistikaj disertacioj kaj intervjuo kun 
Harry Harrison, impresoj de e-isto pri mslingva beletra libro, en kiu agas Zamen- 
hof mem, kaj artikoleto pri la Pasporta Servo. Utila aldono estas la indekso de 
gramatikaĵoj, helpanta rapide trovi koncernan lecionon. 

Estas pliampleksigita la listo de E-mallongigoj en unu el la lecionoj. Unue, 
certe, oni devas koni ilin por kompreni E-tekstojn. Due, sen helpo multaj e-istoj ne 
povas ĝuste traduki la siglojn “UEA” kaj “UK” en la gepatran lingvon! 

Post la trastudado de la baza kurso antaŭ ĉiu lemanto aperas la demando, kion 
fari nun. Por instigi al plia studado, la renovigita lemolibro inkludas la unuan 
lecionon el la perfektiga kurso de Boris Kolker “Vojaĝo en Esperanto-lando” kun 
mslingva traduko. 

A1 ni tre plaĉas la belaspekta kaj atentokapta kovrilo de la libro (de la grafikisto 

V.Te) kun bukedo el E-literoj. Bela kaj sencoplena! 

La kurson oni povas uzi por memstara studado aŭ por E-kursoj, gvidataj de in- 
struistoj. Kaj bonŝance instruistoj jam atendas gelernantojn ĉe la koresponda E- 
kurso por ruslingvanoj, funkcianta laŭ tiu ĉi lemilo ekde 1999 (nun ĉe la servilo 
“Yahoo! Groups”, <http://groups.yahoo.com/group/esperanto-kurso/>). 

Multaj e-istoj en Rusio konas la unuan eldonon de la lernolibro de Boris 
Kolker, konsiderante ĝin nesimpla, tamen tre utila kaj cerbumiganta. Ni certas, ke 
la nova pli granda e-ista generacio en Rusio varme akceptos la novan eldonon. La 
E-lingvaj tekstoj kaj ekzercoj de tiu neordinara lemolibro povas esti utilaj ankaŭ 
por personoj, kiuj ne scias la msan lingvon. 

Anna kaj Mati Pentus (Moskvo) 

(represo el “Internacia Pedagogia Revuo”, 2007, Nq 4) 

BLANKO SUR NIGRO 

En la eldonejo “Mondial” aperis E-traduko de la verko “Eenoe na nepnoM ” 
(Blanko sur nigro). Mi legis ĝin origine, en la rusa, kaj konsilas al ĉiuj nepre legi 
ĝin, ne gravas, ĉu en la rusa aŭ en Esperanto (la traduko de Kalle Kniivila estas 
bonkvalita). Sube vi povas legi prezenton de la aŭtoro fare de la tradukisto kaj la 
antaŭparolon, verkitan de la aŭtoro speciale por la E-traduko. (Garik Kokolija) 

En 2003 Ruben Gallego ricevis la msan Booker-premion por la verko “Blanko 
sur nigro”. La membiografia romano estas verkita mse, malgraŭ la hispana nomo 
de la aŭtoro. Gallego estas nepo de iama estro de la Komunista partio en Hispanio. 
Li estas grave handikapita, sidas en rulseĝo kaj povas uzi nur kelkajn fmgrojn. Lia 
patrino loĝis en Moskvo en 1968, kiam li naskiĝis. A1 ŝi oni anoncis, ke li mortis 
baldaŭ post la naskiĝo. Efektive li ne mortis, 
sed estis kaŝita en diversaj infanejoj, kiuj 
iĝis la scenejo de “Blanko sur nigro”. Post la 
disfalo de Sovetio Ruben Gallego ekhavis 
kontakton kun sia familio, ekloĝis en His- 
panio kaj iĝis hispana civitano. Nun Ruben 
Gallego loĝas en Usono. Laŭ lia peto la 
traduko baldaŭ aperos ankaŭ brajle, por 
blinduloj. La aŭtoro verkis apartan antaŭpa- 
rolon por la Esperanta eldono. 

Kalle Kniivild (Svedio) 


Sunon celi -jen feliĉo de la agla koro. 
Suben ne ekflugu, 

Suben ne rigardu. 

Sube - kaĝo ombra kaj malvasta, 

Sube - loko kie mortas sklavoj. 

Suben ne ekflugu, 

Suben ne rigardu. 

Sube - mondo malfortula, 


Blanko sur nin ro 

Sube - mondo de homaĉoj. 

Suben ne ekflugu, 

Suben ne rigardu. 

(Vasilij Eroŝenko, traduko el la japana de Sakamoto Syozi) 

Sufiĉas. Tiuj versoj sufiĉas por diri, kiel mi ĝojas pro la eldono de mia libro en 
Esperanto. Vasilij Eroŝenko eble pli bone ol multaj, multaj el ni esprimis la deziron 
disŝiri sin de la realo, ekflugi en la ĉielon. Kaj resti tie, alte en la ĉielo. Flugi ĝis la 
suno, bruli, perei, sed resti si mem. 

Por ĉi tiu libro mi ricevas luksan honorarion, malavaran donacon. Mi ne ŝercas. 
Esperanto estas la lingvo de la revo. Esperanto estas lingvo de idealistoj. Mi ŝatas 
revi. Mi estas iomete idealisto. Oni sendos al mi mian libron, eldonitan en Espe- 
ranto kaj presitan en la skribo de sinjoro Braille. Oni ne devas esti tro naiva re- 
vanto, oni povas ne esti centprocenta idealisto, sufiĉas lasi en sia animo iom da 
sentimentaleco kaj ĝoji, ke la libron legos ĉiuj blindaj esperantistoj sur la planedo. 

Ankaŭ la vidantoj min ĝojigas. Min ĝojigas ĉiuj legantoj en ĉiuj lingvoj, sende- 
pende de la kvanto de brakoj kaj gamboj, la akreco de la vido kaj aŭdo. Mi ĝojas 
pro ĉiu leganto. Sed tamen, tamen. Leganto, kiu perceptas miajn librojn palpe, 
saĝa, scivola leganto, kiu sufiĉe malpigris por lemi la ekstravagancan lingvon Es- 
peranto, kompreneble meritas plian respekton. 

Mi dankas ĉiujn estontajn esperantistajn legantojn pro la bela lingvo Esperanto, 
pro la atento al mia kreado. 

Legu. Ĉi tiu estas bona libro. Mi esperas, mi tre volas kredi, ke malbonajn li- 
brojn oni ne tradukas kaj ne verkas en la lingvo de la revo, la lingvo de la espero. 
Esperanto. 

Ruben Gallego 

THORSEN-APOGO AL KVIN BIBLIOTEKOJ 

Kvin bibliotekoj ricevis subvenciojn de Biblioteka Apogo Roma kaj Poul 
Thorsen je la suma valoro de 1250 eŭroj. La subvencioj estas donataj kiel libroj laŭ 
la dezirlistoj, kiujn la bibliotekoj sendis kun siaj petoj. Per decido de la estrarano 
de UEA pri kulturo Claude Nourmont kaj ĝenerala direktoro Osmo Buller estis 
subvenciitaj la bibliotekoj de la madagaskara Itaosy Esperanto-Klubo (125 eŭroj), 
Sankt-Peterburga Esperanto-Societo “Espero” (135 eŭroj), Kolombia Esperanto- 
Ligo (190 eŭroj), Kuba Esperanto-Asocio (200 eŭroj) kaj Bonaera Esperanto- 
Asocio (230 eŭroj). 

Subvencioj de la Biblioteka Apogo estas disdonataj ĉiujare ekde 1997, kiam 
UEA ricevis mondonacon por tiu celo de ges-roj Thorsen, ambaŭ forpasintaj en la 
jaro 2006. Gis nun la fondaĵo disdonis subvenciojn por 14000 eŭroj. Petoj pri sub- 
vencioj en 2008 devos atingi la Centran Oficejon ĝis la 15-a de oktobro. Kun la 
peto oni sendu liston de dezirataj libroj, kiuj estu ordigitaj laŭ dezirindeco. 

TTT-ejo dediĉita al la vivo kaj verkaro de Poul Thorsen (1915-2006) troviĝas 
ĉe la adreso <www.poulthorsen.dk>. 

Gazetaraj Komunikoj de UEA 

EN FINO ĈIAMAS KOMENC’ 

Lusi Rimon (Israelo) sendis sian tradukon de klasika ivrita versaĵo por la hebrea 

novjaro (ĝi okazas aŭtune): 

En fino ĉiamas komenc’ 
de io alia. 

Cu bono plia? 

Cu malbono plia? 

Oni ne scias, io plia... 

Se fmiĝas la voj’, komenciĝas do pad’. 

Ĉiam post noktofm’ ekas sunradiad’. 

Ĉiun horon fmitan sekvas nova horar’, 

Nur post fmo de scio komenciĝas erar’. 

Pasis tago, sed jen - la morgaŭo por ĝi, 

Plenumatas la rev’ - vicas io ali’. 

Post la jaro fmita novas la kalendar’, 

La respondon permesas fmo de 1’ demandar’. 

Post la fmo de 1’ film’ jenas la vivo mem’, 

Regas nur vorta bru’, kiam mankas jam tem’. 

Povas sonon ĉesintan rekrei eĉ sol’ - 
Ne sufiĉas kompreno - komenciĝos parol’. 

Lea Naor 


De la 26-a ĝis la 28-a de oktobro en Soĉi okazis jam tradicia sudrusia E- 
renkontiĝo TILE-3 (Tagoj de Internacia Lingvo Esperanto), en kiu partoprenis 

geesper- 
antistoj el 
Krasnodar, 
Gelenĝik, 
Gorjaĉij Kljuĉ 
kaj Soĉi. Sur 
la foto: grupo 
de partopren- 
intoj dum la 
vizito al la 
fama soĉia 
“Arbo de 
Amikeco”. 
A.Ivasenko 
(Krasnodar) 

